Deca van vidokruga - Izbeglička kriza - Nedeljnik Vreme\nOČIMA DETETA: Kutak za decu u Centru za pomoć izbeglicama "Miksalište"\nfoto: tatjana ristić, save the children\nMnogobrojna deca migranti i izbeglice putuju sama sa krijumčarima duž formalno zatvorene Balkanske rute izložena nasilju i iskorišćavanju. Socijalni sistemi zemalja kroz koje prolaze nisu adekvatno pripremljeni za ovakvu situaciju\nPiše: Tatjana Ristić, Save the Children\n"Nikada ne kažem da živim na ovakvom mestu, to bi ih rastužilo. Kažem im da sam na dobrom mestu i da nam je ugodno", opisao je šesnaestogodišnji Eršad iz Avganistana kako razgovara sa roditeljima dok hiljadama kilometara daleko od kuće boravi u napuštenim skladištima pored beogradske Železničke stanice, čekajući priliku da nastavi svoje putovanje prema zapadnoj Evropi. Trenutno, na istom tom mestu, istu priliku čeka preko 1400 izbeglica i migranata, među kojima je nekoliko stotina dece bez pratnje roditelja ili staratelja, a nevladine organizacije koje rade na terenu svakog dana identifikuju tek pristiglu decu.\nDeca izbeglice i migranti nisu prestala da i bez pratnje odraslih neregularno putuju ka Evropi i nakon što su pre nešto više od godinu dana granice zatvorene. Zatvaranje takozvane Balkanske rute za posledicu je imalo da se deca okrenu isključivo krijumčarima. U izveštaju koji su objavile međunarodne organizacije International Rescue Committee i Save the Children u saradnji sa još deset nacionalnih i međunarodnih organizacija koje rade na pružanju pomoći izbeglicama i migrantima, procenjuje se da je oko 1300 dece izbeglica i migranata bez pratnje, koja putuju još uvek aktivnom Balkanskom rutom, izloženo svakodnevnom riziku od eksploatacije, nasilja i trgovine ljudima zbog sve restriktivnije politike kontrole granica. Mnoga deca prijavljuju da su, putujući sa krijumčarima, bila izložena nasilju i iskorišćavanju.\nNEODGOVARAJUĆA ZAŠTITA: Jednu od najranjivijih grupa u ionako ranjivoj izbegličkoj populaciji dodatno ugrožava i često neadekvatan odgovor sistema socijalne zaštite u državama duž rute. Povećani pritisak na te države traje od početka krize 2015. godine. Kako pokazuje izveštaj "Van vidokruga, eksploatisani i sami", sistemi socijalne zaštite u Bugarskoj, Makedoniji, Srbiji i Hrvatskoj često ne uspevaju da identifikuju i na pravi način podrže decu, ponekad i jedva devet godina staru. Često se dešava da, čak i kada su identifikovani kao deca, maloletnici bez pratnje bivaju smešteni u centre s odraslim izbeglicama koje ne poznaju.\nU Srbiji je na nove zahteve odgovoreno povećanjem smeštajnih kapaciteta za decu bez pratnje, a zaposleni su i dodatni socijalni radnici koji im pružaju podršku. Ipak, trenutni kapacitet za smeštaj maloletnika bez pratnje je 65 mesta, dok se procenjuje da je u zemlji prisutno preko 900 dece koja putuju sama.\nNEVIDLJIVI I NEPOVERLJIVI: Deca se često trude da ostanu "nevidljiva" za sistem jer se boje da će biti sprečena da nastave putovanje ili da će biti deportovana. U nekim zemljama, kao što su Bugarska i Mađarska, decu stavljaju u pritvor, a nakon takvog iskustva ona postaju nepoverljiva čak i prema onima koji im pružaju pomoć. "Ne verujemo nikome. Niko nam ne daje prave informacije", kaže jedan osamnaestogodišnjak iz beogradskih skladišta. Neka deca se takođe žale da nisu dovoljno upoznata sa svojim pravima, niti sa pravnim opcijama koje im stoje na raspolaganju. Mnogo ih je koji odluče da ostanu van zvaničnog sistema, pa stoga ne dobijaju ni pomoć humanitarnih organizacija, a onda se često nađu na meti krijumčara koji njima manipulišu pretnjama.\nSistemima podrške u zemljama na Balkanskoj ruti posao je otežan i zbog toga što se pristup međunarodnoj zaštiti ostvaruje veoma sporo i neefikasno. Mnoga od dece putuju kako bi se u nekoj od zemalja Evropske unije pridružila porodici, a Dablinski proces spajanja porodica je komplikovan i traje u proseku dve godine, s tim da, kada se jednom započne u nekoj državi EU, na primer Grčkoj, taj proces više ne može da se nastavi u drugoj državi. Deca koja putuju sama, u takvoj se situaciji ponovo okreću krijumčarima.\nIako se to na njima ponekad ne vidi na prvi pogled, jer se trude da budu hrabra, deca bez pratnje često se osećaju loše, posustalo, iscrpljeno, depresivno – zdravlje i život ozbiljno su im ugroženi. Ono što ne izgovaraju, često se vidi na njihovim crtežima. Izveštaj naglašava kako je važno da se pojača psihosocijalna podrška u svim zemljama na ruti, kao i da se deci obezbedi pristup formalnom, ali i neformalnom obrazovanju, na čemu se trenutno radi u Srbiji. Jedino uz sveobuhvatnu podršku moguće je da se ublaži štetni uticaj ovakve situacije na razvoj dece.\nRad na izveštaju\nU kreiranju izveštaja učestvovale su i nevladine organizacije "Atina", Beogradski centar za ljudska prava, Centar za integraciju mladih, Ideas, Info park, Novosadski humanitarni centar, Otvorena porta, PIN, Praxis i Terre des hommes.\nSažetak izveštaja na srpskom može se naći na adresi azil.rs, a ceo izveštaj "Out of sight, exploited and alone" na adresi reliefweb.int u sekciji za Srbiju.


04.12.2019 u 21:26\nKim Džong Un na belom konju na vrhu svete planine\nSEUL - Severnokorejski vođa Kim Džong Un jahao je na belom konju uz svetu planinu u svojoj drugoj takvoj simboličnoj poseti za manje od dva meseca, javili su danas državni mediji, dok je njegov vojni šef osudio predsednika SAD Donalda Trampa zbog pominjanja mogućnosti vojnog odgovora Severnoj Koreji. Planina Pektu i beli konji su simboli povezani s dinastičkom vladavinom porodice Kim. Kim je tamo ranije ritualno odlazio pred donošenje važnih odluka. Komentari njegovog načelnika Generalštaba najnoviji su znak da su izgledi za nastavak nuklearnih pregovora Sjeverne Koreje i Sjedinjenih Država nejasni. Severna Koreja je zapretila dodatnim provokativnim akcijama ako Sjedinjene Države ne podnesu predlog za spas pregovora do kraja ove godine što je rok koji je Kim odredio\nLONDON - Severnokorejski lider Kim Džong Un popeo se danas, jašući na belom konju, na planinu Pektu, najvišu u zemlji koja ima veliki simoboličan značaj za dinastiju Kim. U seriji fotografija koje je objavila državna agencija KCNA vidi se kako Kim jaše po snegom prekrivenoj planini. Ovo nije prvi put da se popeo na planinski vrh visok 2.750 metara, a analitičari kažu da takav postupak obično prethodi objavama nekih velikih odluka, navodi BBC. Planina Pektu ima posebno mesto u identitetu zemlje i smatra se rodnim mestom oca Kim Džong Una. „Njegovo jahanje po planini Pektu je veliki događaj od ogromnog značaja u istoriji Korejske revolucije”, navela je agencija KCNA, prenosi Tanjug.\n15.10.2019 u 21:52\nVAŠINGTON - Visoki zvaničnik američkog ministarstva odbrane zadužen za Aziju izjavio je danas da SAD žele da Kina podrži američke sankcije Severnoj Koreji i preduzme druge korake kako bi prinudila Pjongjang da bude konstruktivniji u pregovorima s Vašingtonom. Rendal Šrajver, pomoćnik ministra odbrane, rekao je da je bilo propusta u primeni sankcija sa kineske strane, pogotovo kada je reč o kontroli transfera sa broda na brod zabranjene robe u svojim vodama. „Želimo da rade bolje. Minimum je primena sankcija, ali ima i drugih načina da Kina pomogne kako bi se izvršio pritisak na Pjongjang da bude konstruktivniji u pregovorima, ako se oni nastave”, rekao je Šrajver, prenosi Rojters. On je govorio na skupu u organizaciji Fondacije Džejmstaun, na kojem je bilo reči o naporima SAD da\n30.09.2019 u 20:22\nSeverna Koreja poziva Ameriku na nastavak razgovora\nNjUJORK - Poslednjeg dana godišnjeg okupljanja svetskih lidera u Ujedinjenim nacijama, Severna Koreja je okrivila Sjedinjene Države za neuspeh u ponovnom pokretanju razgovora koji su u zastoju više od godinu dana nakon prvog sastanka predsednika Donalda Trampa sa severnokorejskim liderom Kim Džong Unom. Pjongjang je ovog meseca saopštio da je voljan da ponovo pokrene razgovore krajem septembra, ali da Vašington treba da usvoji novi pristup. Američki državni sekretar Majk Pompeo je prošle sedmice izjavio da sastanci u septembru nisu mogući, mada je dodao da je Vašington spreman za razgovore\n17.09.2019 u 19:01\nSevernokorejanci pucali na ruske brodove u Japanskom moru\nRuska Federalna služba bezbednosti saopštila je da je, posle incidenta u Japanskom moru, zaplenila dva čamca i privela više od 80 državljana Severne Koreje. Kako je ranije objavljeno, tri pripadnika ruske pogranične službe ranjena su danas u napadu posade severnokorejskog čamca koji se bavio krivolovom u Japanskom moru, prenosi Tanjug. „Članovi posade severnokorejskog čamca, kojih je bilo više od 45, izvršili su oružani napad na članove posmatračke grupe na brodu pogranične službe. Trojica graničara su ranjena”, naveli su ranije iz FSB za Tass. Ruska agencija dodaje da su graničari FSB preduzeli odlučne mere u suzbijanju ilegalnih aktivnosti, prenosi Tanjug.\n11.09.2019 u 08:50\nSEUL – Severnokorejski lider Kim Džong Un nadgledao je testiranje super velikog višecevnog raketnog bacača, javila je državna agencija KCNA. Severna Koreja je u utorak lansirala novu seriju projektila kratkog dometa, saopštili su južnokorejski zvaničnici. Ova proba usledila je samo nekoliko sati nakon što je Pjongjang signalizirao novu spremnost da nastavi pregovore o denuklearizaciji sa SAD, prenosi Tanjug.


Zato su dva think-tank-a predložila pristupanje u četiri pristupne faze, kako bi se izbegla sadašnja binarna podela u procesu pristupanja “članstvo – odsustvo članstva”. Autori ističu da taj model predviđa i omogućava benefite i za građane i za političke elite. Prelazak iz jedne u drugu fazu zavisio bi od ocena i zasluga, a po ovom modelu zemlje kandidati za članstvo imali bi pristup strukturnim fondovima EU i pravo posmatranja u institucijama EU i pre formalnog članstva.\nDa mi ne bismo čekali da se taj proces završi pa da se tek onda desi proširenje, što može potrajati pet ili deset godina godina, moramo biti proaktivni i tražiti načine kako možemo da odobrovoljimo Evropsku uniju da nas primi, i pre nego što se osnivački ugovori EU reformišu. Mi iz Centra za evropske politike ulazimo sa predlogom o faznom pristupanju Evropskoj uniji koji smo razvili sa kolegama iz CEPS-a u Briselu.\nOn jeste uzeo neke od elemenata našeg predloga, ali je činjenica da nije pomenuo ono što jeste jedan od ključnih elemenata a to je da se u prvoj od ukupno četiri faze članstva, limitira pravo veta novih država članica u Savetu.\nEWB: Konkretno kada govorimo o Srbiji… Ukoliko bi se predlog o “faznom pristupnju” usvojio šta bi to značilo za proces pristupanja? Čini se da bi prema predlogu faznog pristupanja dobijanje benefita i pre samog članstva moglo da bude važno za građane Srbije, kojima se proces evropskih integracija odužio i koji su možda zaboravili na benefite EU. Da li to možda može da poboljša sliku Evropske unije u Srbiji uopšte?\nDemokratija i vladavina prava i reforme koje u tom domenu moraju da se sprovedu predstavljaju i kočnicu i podsticaj za sve druge reforme i za celokupni napredak u procesu pristupanja. Paralelno sa tim, moralo bi desi otkočenje procesa za one zemlje koje su trenutno blokirane bilateralnim, tj. unilateralnim zahtevima Bugraske prema Severnoj Makedoniji.


Đukanović: Ohrabruju poruke čelnika evropskih institucija - Vijesti.me\nPREDSJEDNIK CRNE GORE NA SASTANKU SA AMBASADORIMA\n"Informisao je novoimenovane ambasadore o stabilnom i dinamičnom putu Crne Gore ka ostvarivanju jednog strateškog cilja - članstva u EU i bez obzira na određene poruke premišljanja u pogledu dinamike i načina nastavka proširenja kazao da će Crna Gora posvećeno nastaviti da radi na evropeizaciji društva u cilju dostizanja evropskog kvaliteta života i evropskog sistema vrijednosti" Edit\n1957 pregleda 6 komentar(a)\nĐukanović sa ambasadorim Grčke (Foto: Predsjednik.me)\nMINA News 10. decembar 2019, 18:41\nIntegracija Zapadnog Balkana obostrani je interes regiona i Evropske unije a poslednje poruke novoizabranih čelnika evropskih institucija ohrabruju, ocijenio je predsjednik Crne Gore, Milo Đukanović.\nOn je primio akreditivna pisma novoimenovanih, izvanrednih i opunomoćenih ambasadora Grčke, Panaiotisa Partsosa, Portugal, Virdžinije Pine i Norveške, Đjorn Judžin Gjelstada.\n"Informisao je novoimenovane ambasadore o stabilnom i dinamičnom putu Crne Gore ka ostvarivanju jednog strateškog cilja - članstva u EU i bez obzira na određene poruke premišljanja u pogledu dinamike i načina nastavka proširenja kazao da će Crna Gora posvećeno nastaviti da radi na evropeizaciji društva u cilju dostizanja evropskog kvaliteta života i evropskog sistema vrijednosti", kaže se u saopštenju.\nĐukanović je poručio da je integracija obostrani interes, i Evrope i regiona,.\n"Ohrabruju poslednje poruke novoizabranih čelnika evropskih institucija u tom smislu", kazao je Đukanović.\nNa toj liniji zahvalio je ambasadorima na podršci i razumijevanju evropskog puta Crne Gore i regiona.\nKako se navodi, Đukanović je ambasadorima govorio o značaju održavanja dinamičnog ekonomskog rasta zbog čega su investicije iz razvijenih zemalja dobrodošle, ne samo zbog kapitala već i primjene standarda i znanja iz tih država.\nSa ambasadorom Grčke istaknut je značaj saradnje u oblasti odbrane, posebno u kontekstu partnerstva u okviru NATO.\nUz visoke ocjene za saradnju u oblasti saobraćaja i pomorstva ukazano je na realan prostor za snaženje partnerstva u ekonomiji.\nPartsos je iskazao punu podršku za članstvo Crne Gore u EU, ističući da je veoma malo balkanskih zemalja koje mogu da se pohvale ubrzanim napretkom kao Crna Gora.\nOn je iskazao visoke ocjene za vizionarsku politiku Crne Gore i Đukanovića, koja je Crnu Goru tokom tranzicije dovela do pozicije moderne države. On je ukazao na potrebu boljeg infrastrukturnog povezivanja dvije države u cilju zbližavanja dva prijateljska naroda.\nUz ocjenu o dobrom nivou saradnje sa Portugalom, Đukanović je zahvalio za ekspertsku podršku te države Crnoj Gori tokom procesa pridruživanja.\nPine je posebno ukazala na značaj kulturne saradnje kao najdjelotvornije spone između dva naroda.\n"Ima još puno toga da se uradi, ali Portugal je uvjeren da će Crna Gora nastaviti da ulaže napore u pravcu reformi. Ovo je poruka portugalske vlade - mi smo proevropska zemlja i zemlje ZB treba da pripadaju EU, zato jer su dio Evrope", rekla je Pine.\nU razgovoru sa ambasadorom kraljevine Norveške, Đukanović je istakao značaj razvojne pomoći te države Crnoj Gori koja je doprinijela unapređenju stanja u raznim oblastima i kapacitetima u manje razvijenim opštinama.\n"Osvrnuo se i na pozitivna iskustva saradnje u ekonomiji, iskazujući interes za obnavljanjem partnerstva u zdravstvenom turizmu kroz prenošenje potrebnih znanja i standarda", navodi se u saopštenju.\nDodao je da korisna iskustva sa Norveškom Crna Gora ostvaruje i u oblasti energetike, posebno u procesu istraživanja i eksploatacije nafte i gasa.\nGjelstad je istakao spremnost za punu podršku daljem razvoju Crne Gore, koja, kako je kazao, ima jasnu koncepciju i viziju razvoja.\n"U tom smislu najavio je dalju saradnju u oblasti energetike, podrške opštinama i jačanju kapaciteta i stručnog znanja u procesu integracija", zaključuje se u saopštenju.\nĐjorn Judžin Gjelstad


Metalac Grupa - Članci poređani po datumu: oktobar 2020\nFudbaleri u poseti radnicima Metalca\npetak, 23 oktobar 2020 06:36 Objavljeno u Vesti\nVažno je da razumete i upoznate kuću pod čijim imenom igrate i radnike, koji svojim zalaganjem doprinose i našem i vašem uspehu – rekao je gostima Dragoljub Vukadinović i pojasnio više projekata društveno odgovornog poslovanja za koje Kompanija Metalac godišnje izdvoji oko milion eura.\nKompanija Metalac godišnje uloži oko milion eura za razvoj sportskih klubova u Gornjem Milanovcu, podršku natalitetu, zdravstvu, kao i školovanje dece svojih radnika. Igramo pošteno i mislimo na lokalnu zajednicu što očekujemo i od vas kao prvotimaca FK Metalca – poručio je predsednik kompanije Dragoljub Vukadinović, pozdravljajući prvi tim i stručni štab FK Metalac prilikom današnje prve posete firmi, koja je generalni sponzor Kluba i najvatreniji navijač sa svojih više od 2000 zaposlenih.\nNajmlađa ekipa u Super ligi Srbije, predvođena kompletnim stručnim štabom, posetila je Kompaniju Metalac kako bi se upoznala sa načinom poslovanja, proizvodnim procesima i pre svega zaposlenima u pogonima.\nVažno je da razumete i upoznate kuću pod čijim imenom igrate i radnike, koji svojim zalaganjem doprinose i našem i vašem uspehu – rekao je gostima Dragoljub Vukadinović i pojasnio više projekata društveno odgovornog poslovanja za koje Kompanija Metalac godišnje izdvoji oko milion eura. On je takođe podsetio na istorijat FK Metalac, koji je 1961. godine osnovan kao FK Radnik, da bi poslednjih 55 godina, sa manjim ili većim uspesima, igrao pod imenom Metalac, preduzeća koje je skoro sve vreme glavni oslonac opstanka i razvoja Kluba. Svoju podršku fudbalu Gornjem Milanovcu, Kompanija je krunisala 2012. godine savremenim fudbalskim stadionom, izgrađenim po međunarodnim standardima.\nFK Metalac danas okuplja oko 250 članova, od predškolskog uzrasta do omladinaca, a senioriski tim predstavlja najmlađu ekipu u Super ligi Srbije. Utoliko je za Metalac i za Gornji Milanovac, pažnje vredna sposobnost ovih mladih ljudi da se uspešno takmiče u najelitnijem fudbalskom društvu. FK Metalac je trenutno na sredini tabele, koja ova godine broji 20 klubova. Osim toga, jučerašnjom pobedom prodiv Mačve u Šapcu, FK metalac je ušao u osminu finala kupa Srbije, među 16 najboljih u Srbiji.\nPre nego što su mladi fudbaleri danas krenuli u proizvodne pogone, sportski direktor Prof. dr Bojan Leontijević i šef stručnog štaba Žarko Lazetić, uručili su navijački šal i fudbalsku loptu Radmili Trifunović, vršiocu dužnosti generalnog direktora, a potom su igrači istim gestom obradovali nekolicinu radnika za proizvodnim trakama.\nBio je ovo nesvakidašnji uzbudljiv događaj i za fudbalere i za radnike Metalca podjednako. I jedni i drugi su deo tradicije duge oko 60 godina, težeći uvek istom cilju – superligaškom društvu u svojim oblastima.\nOglas za prijem u radni odnos - Metalac Posuđe\nutorak, 13 oktobar 2020 08:01 Objavljeno u Vesti\nMetalac Posuđe d.o.o. iz Gornjeg Milanovca, kao jedno od najsupešnijih društava u okviru Metalac Grupe, bavi se proizvodnjom svih vrsta posuđa, emajliranog, tefloniziranog, aluminijumskog, inox posuđa. Zahvaljujući visokom kvalitetu proizvoda, fleksibilnom odnosu prema kupcima, pouzdanosti u poslovanju, integrisanom sistemu upravljanja kvalitetom i zaštitom životne sredine, odnosom prema zaposlenima, sinonim je kvaliteta i dobrog ukusa već 61 godinu. Kupci Metalčevog posuđa su zemlje skoro svih kontinenata, a na domaćem tržištu posuđa je apsolutni lider, sa rejtingom partnera od poverenja. Takav rejting ima i kao poslodavac, čiji zaposleni imaju sigurnu zaradu, niz različitih benefita, mogućnost stručnog usavršavanja i napredovanja, timski rad, saradnju i prijatnu radnu atmosferu.\nMetalac Posuđe d.o.o., usled potrebe za proširenjem svog radnog tima u proizvodnim organizacionim celinama MOL i PZO\nPrijem 10 zaposlenih u radni odnos na određeno vreme, sa mogućnošću zasnivanja radnog odnosa na neodređeno vreme, za rad na proizvodnim poslovima u:\n- organizacionoj celini Mehaničke obrade lima - 5 zaposlenih,\n- organizacionoj celini Završne obrade - 5 zaposlenih.\nPrednost pri izboru će imati muškarci, od 2. do 4. niova kvalifikacije.\nOglas ostaje otvoren do popune radnih mesta potrebnim brojem zaposlenih.


Napravite kupovine na Live Gay Webcams i dobijte do 200 žetona bonusa svakog dana!\n1. Tokom kampanje, livegaywebcams.xxx će nagrađivati 5 članova svakog dana ('Dan' se definiše tako da počinje u 00:00am GMT+2 i završava se u 11:59pm GMT+2).\n2. Besplatni žetoni će biti kreditovani na pobedničke livegaywebcams.xxx naloge u roku od par sati.\n5. livegaywebcams.xxx rezerviše pravo da menja ova zvanična pravila i vrednost nagrada u sopstvenoj diskreciji.\n6. livegaywebcams.xxx rezerviše pravo da otkaže kampanju u sopstvenoj diskreciji. Učešćem u kampanji, učesnici se slažu da neće imati prava na bilo kakve nagrade u slučaju otkazivanja.


Big Ben ne prikazuje tačno vreme: Čuveni sat kasni\nOvaj sat, star 156 godina, oglašava se na svakih 15 minuta, a svaki sat obeležava karakterističnom melodijom dubokih tonova. Njegovu netačnost uočili su zaposleni na radiju Bi-Bi-Si, koji svakog dana uživo prenosi oglašavanje Big Bena u 18 časova\nČuveni SAT koji krasi britanski parlament, Big Ben, i važi za simbol tačnosti, u poslednje vreme kasni šest sekundi, objavili su zvaničnici.\nOvaj sat, star 156 godina, oglašava se na svakih 15 minuta, a svaki sat obeležava karakterističnom melodijom dubokih tonova. Njegovu "netačnost" uočili su zaposleni na radiju Bi-Bi-Si, koji svakog dana uživo prenosi oglašavanje Big Bena u 18 časova, prenosi AP. Ian Vestvort, jedan od trojice ljudi koji održavaju Big Ben, izjavio je kako je on s godinama postao "malo mušičav". "Zamislite da tokom poslednjih 156 godina svoj auto vozite 24 časa dnevno, 365 dana u godini", kaže Vestvort. Zvaničnici parlamenta su saopštili kako su mehaničari uspeli da dovedu rad sata u granice "normalnih parametara" - na dve sekunde od tačnog vremena, kao i da će majstori i dalje doterivati Big Ben dodajući ili oduzimajući penije s njegovog klatna. Od kada je izgrađena, neogotska kula britanskog parlamenta je jedan od najprepoznatljivijih simbola Londobna, a zvuk njenog sata nije utihnuo ni tokom nemačih vazdušnih napada u drugom svetskom ratu. Big Ben je ostajao nem samo u nekoliko navrata zbog popravki ili vremenskih nepogoda. Mada se cela kula popularno naziva Big Ben, taj naziv se u stvari odnosi na 13 tona teško zvono u njoj. Kula je 2012. dobila ime Elizabetina kula, čime je obeležena 60. godišnjica vladavine Elizabete II Izvor:Tanjug\n« NEVEROVATNO: Nokia 3310 ponovo u prodaji ! 20 Hiljada ljudi na festivalu Tomatina »


Potpisano Pismo o namerama, Vučić: Za bolju budućnost i mir\nTanjug 14. februara 2020. 10:13\nMINHEN – U Minhenu je jutros potpisano Pismo o namerama za obnovu želelezničkog saobraćaja između Beograda i Prištine, u prisustvu predsednika Srbije Aleksandra Vučića, specijalnog izaslanika predsednika SAD Ričarda Grenela i predsednika kosovskih privremenih institucija Hašima Tačija.\n„Ovo što je potpisano značajno je zbog slobode kretanja, protoka robe, kapitala, usluga i ljudi. Srećan sam što vidim danas napredak I mnogo hvala Trampu I Grenelu u ime Srbije, jer svi osećamo da ćemo od ovoga imati bolju budućnost I da ćemo osigurati mir za naredne decenije“, rekao je po portpisivanju dokumenta predsednik Vučić.\nOn je takođe zahvalio predsedniku SAD i ambasadoru Grenelu na velikom inetresovanju za ovaj region.\n„Ljudi žele posao, nadu, ekonomiju i bolji život. A značaj ovog što je potpisano su novi poslovi“, istakao je Ričard Grenel.\nAmerički diplomata kaže da, kao što je predsednik SAD Donald Tramp rekao da je ponosan na američku ekonomiju, tako je i on ponosan kada se ljudima obezebedi posao.\n„Želimo da unesemo energiju u ovaj rpoces, dijalog, I da ne gledamo samo politička pitanja“, istakao je Grenel i još jednom konstatovao da ljudi žele posao.\nKosovski predsednik je zahvalio izaslaniku Grenelu što je učinio mogućim ovo Pismo o namerama.\n„To je još jedan korak napred, posle dogovora o otvaranju aviolinije Beograd Priština. To je vrlo pozitivna poruka, da će biti više mira, posla i ekonomije“, rekao je Tači i dodao da veruje da je ove godine moguće postići konačan sporazum sa Beogradom.\nU ime Beograda Pismo je potpisao direktor Kancelarije za KiM Marko Đurić, a za prištinsku stranu – predstavnik Direkcije za železnice.\nDokument je potpisan u okviru Minhenske bezbednosne konferencije.\nPismo o namerama za obnovu aviosaobraćaja između Beograda i Prištine potpisano je 20. januara u Berlinu, sa kompanijom „Lufthanza“.\nPanika na severu Italije: I druga žrtva korona virusa, Italijani…\nPosle Bregzita u Velikoj Britaniji se vraćaju plavi pasoši\nHubej: 630 novih slučajeva koronavirusa u subotu\nPrvi rezultati: Sanders na putu ka pobedi u Nevadi\nTramp demokratama: Pazite se Rusije, Rusije, Rusije\nU Hanauu protest protiv rasizma i mržnje\nZaharova o optužbama SAD: Namerne laži\nMakron pozvao žute prsluke na sastanak u Jelisejskoj palati


Đentilini: Jače prisustvo EU\nNovi specijalni predstavnik EU na Kosovu Fernando Đentilini i premijer Kosova Hašim Tači\nSvoj prvi radni dan u Prištini danas je započeo novi specijalni predstavnik Evropske unije na Kosovu Fernando Đentilini, koji je izjavio da su njegove glavne dužnosti da izvrši pravne pripreme za dugoročno prisustvo Unije na Kosovu.\nSpecijalni predstavnik Evropske unije na Kosovu Fernando Đentilini rekao je nakon razgovora sa premijerom Haišmom Tačijem da će u naredna tri meseca, koliko mu traje mandat, njegov osnovni zadatak biti priprema za, kako je kazao, jaču prisutnost Evropske unije na Kosovu.\n„Moja glavna dužnost je da se pripremim za jače i dugoročnije prisustvo EU na Kosovu.To je u skladu sa odredbama Lisabonskog sporazuma, posebno kada se ima u vidu evropska perspektiva Kosova. Mi dosta toga investiramo. Euleks, Kancelarija Evropske unije i kancelarija Specijalnog predstavnika Evropske unije, sve je to jedna porodica i mislim da svi radimo u istom pravcu“, rekao je Đentilini.\nPremijer Kosova Hašim Tači rekao je na zajedničkoj konferenciji za novinare sa Đentilinijem da se Kosovo, pošto je preuzelo sve odgovornosti, nalazi na sigurnom evropskom putu.\n„Mi ćemo sarađivati radi bolje, demokratske, mulietničke i evropske budućnosti Kosova na osnovu demokratskih standarada i kriterijuma. Imamo u vidu i da su vladavina zakona i dobrosusedski odnosi sa zemljama u regionu preduslov za evropske integracije“, rekao je Tači.\nFernando Đentilini izabran je prošle nedelje za specijalnog predstavnika EU na Kosovu i ovu dužnost će obavljati tri meseca. Đentilini je na tom mestu zamenio Pitera Fejta kome je mandat istekao 30. aprila.


ZAKONIK O KRIVIČNOM POSTUPKU: IZMENAMA ZKP-A BIćE FORMIRANA čETIRI REGIONALNA ODELJENJA KOJA ćE SE BAVITI ISKLJUčIVO BORBOM PROTIV KORUPCIJE, IMAćE KONCENTRISANU NADLEżNOST, I METODOLOšKI ćE SE OBRAčUNAVATI SA SVAKIM VIDOM KORUPCIJE NA BILO KOM NIVOU. PREDVIđENO JE I UVOđENJE SLUżBENIKA ZA VEZU\nZAKONIK O KRIVIČNOM POSTUPKU: Izmenama ZKP-a biće formirana četiri regionalna odeljenja koja će se baviti isključivo borbom protiv korupcije, imaće koncentrisanu nadležnost, i metodološki će se obračunavati sa svakim vidom korupcije na bilo kom nivou. Predviđeno je i uvođenje službenika za vezu\nSrbija će stvoriti četiri regionalna odeljenja koja će se baviti isključivo borbom protiv korupcije, imaće koncentrisanu nadležnost, neće se gledati da li je korupcija sitnija ili krupnija, metodološki će se obračunavati sa svakim vidom korupcije na bilo kom nivou, izjavio je državni sekretar Ministarstva pravde, Radomir Ilić.\n"Naravno, biće potrebna promena Zakonika o krivičnom postupku ("Sl. glasnik RS", br. 72/2011, 101/2011, 121/2012, 32/2013, 45/2013 i 55/2014 - dalje: ZKP), da bi se ta posebna odeljenja ovlastila za određene stvari, a i Tužilaštvo za organizovani kriminal, na koje će se takođe odnositi promene, dobiće moće instrumente koji se primenjuju u Evropi, SAD", rekao je Ilić na Međunarodnoj konferenciji o upravljanju složenim podacima u slučajevima organizovanog kriminala, koju organizuje OEBS.\nIstakao je da će se ta regionalna odeljenja isključivo baviti borbom protiv korupcije, koruptivnim delima, od kojih se veoma često mogu imati krivična dela organizovanog kriminala.\n"Ta četiri posebna odeljenja imaće koncentrisanu nadležnost, više nas neće zanimati da li je korupcija sitnija ili krupnija, koji su iznosi u pitanju, prosto, sa tužilačkom istragom i implementacijom ZKP-a, imaćemo situaciju da se metodološki obračunavamo sa svakim vidom korupcije, na ma kom nivou bio", rekao je Ilić.\nOn je naveo da regionalni centri ne mogu da rade kao obična osnovna javna tužilaštva jer, oni koji rade specijalnu nadležnost, dobiće određene specijalne mere, a za to će biti potrebna promena ZKP-a, da bi se ta posebna odeljenja ovlastila za određene stvari.\n"Na Tužilaštvo za organizovani kriminal takođe će se odnositi promene, dobiće moće instrumente koji se primenjuju u Evropi, SAD. Ono što će postati realnost za ova posebna odeljenja, to su službenici za vezu sa više od 20 drugih državnih organa i ustanova, koji mogu da dođu veoma lako do podataka koji se odnose na progon organizovanog kriminala i korupcije", kaže Ilić.\nSmatra da sa sadašnjim sistemom postoji situacija da je protok informacija relativno spor i da ga treba ubrzati, a ističe da je jedan od način ubrzavanja protoka tih podataka svakako kroz instituciju službenika za vezu.\nTakođe, Ilić je naglasio da iz SAD dolazi moćan koncept borbe i protiv organizovanog kriminala, i protiv korupcije i terorizma, a to je, objašnjava, metodologija rada "task fors".\n"Uskoro će i u našoj zemlji tužioci moći da koristi ovu metodologiju, na kojoj ćemo naročito raditi, obučavaćemo tužioce. Metodologija "task fors" biće primenjiva kao ad hoc za konkretne predmete i za čitave pojavne oblike i korupcije i organizovanog kriminala", istakao je Ilić.\nDržavni sekretar MUP-a, Aleksandar Nikolić, rekao je da su korupcija i organizovani oblici kriminala, pored terorizma, najveći bezbedonosni izazovi današnjice, kako za Srbiju, tako i za sve druge države.\n"Snaga organizovanog kriminala leži u sposobnosti prilagođavanja svakoj promeni. Organizovani kriminal odavno je dobio transnacionalni karakter, postao kompleksan, visokorizičan, zbog izraženog međunarodnog karaktera", kaže Nikolić.\nSmatra da su njegovi nosioci iz raznih država sveta sve više povezani, a ističe da je korupcija prisutna u svim sferama i u znatnoj meri otežava političke i ekonomske reforme i predstavlja ozbiljnu pretnju po demokratske institucije.\nMeđunarodnu konferenciju o upravljanju složenim podacima u slučajevima organizovanog kriminala organizovao je OEBS, učestvovalo je 13 javnih tužilaca iz zemlje i regiona, koji su potom potpisali Deklaraciju o nameri o saradnji u krivičnim postupcima.\nIzvor: Vebsajt Tanjug, 26.05.2016.


ODRŽANA PETA SEDNICA PREDSEDNIŠTVA SKGO – Grad Niš\n· mr · 22. februara 2017.\nGradonačelnicima i predsednicima opština, na petoj sednici Predsedništva Stalne konferencije gradova i opština, obratili su se ministarka Slavica Đukić Dejanović i predstavnici delegacije NR Kine. U ime kineske delegacije članove Predsedništva SKGO pozdravio je Ksie Juan, potpredsednik Kineske narodne asocijacije za prijateljstvo sa stranim zemljama, jedan od članova delegacije NR Kine koja će u okviru dvodnevne posete Srbiji imati susrete sa predstavnicima SKGO.\nPredsednik SKGO i gradonačelnik Niša Darko Bulatović istakao je značaj saradnje kineskih i srpskih lokalnih samouprava i zahvalio članovima kineske delegacije što su prilikom posete izneli niz predloga koji tu saradnju mogu konkretizovati ubliskoj budućnosti. Prema njegovim rečima veoma je važno da se dobri odnosi i saradnja Srbije i Kine na nacionalnom nivou preslikaju i na lokalni nivo.\nU radu Predsedništva SKGO učestvovala je i ministarka bez portfelja u Vladi Srbije Slavica Đukić Dejanović, zadužena za demografiju i populacionu politiku. Ona je predstavila buduće aktivnosti u oblasti populacione politike u odnosu na nadležnosti i mogućnosti lokalne samouprave, kao i saradnju sa SKGO u toj oblasti.\nSledeća objava: SAOPŠTENJE ZA JAVNOST\nPrethodna objava: PRIJEM ZA AMBASADORKU INDIJE


August 2014 – Page 2 – PodrinjeINFO\nAugust 19, 2014 No Comments Srbija Tomislav Živanović\nPredsednik Vlade Srbije Aleksandar Vučić izjavio je danas na obeležavanju 100. godišnjice Cerske bitke da Srbija ima zacrtan put ka Evropskoj uniji (EU) ali da neće okretati leđa prijateljima pre svega Rusima. “Neće nam biti teško da oživimo Srbiju i vratimo je u Evropu, ali nećemo okretati leđa prijateljima pre svega Rusima koje su danas svi zaboravili i protiv kojih su svi danas”, rekao je Vučić na\nMeđunarodni susret bajkera “Motočašće 2014.” na kojem organizatori očekuju dolazak nekoliko stotina motorista iz Srbije i regiona, biće održan od 22. do 24. avgusta u Banji Koviljači. Organizatori iz moto kluba “Black dragons” saopštili su danas portalu Podrinje info da će glavni događaj smotre biti u subotu 23. avgusta, kada će na stazi od Banje Koviljače do Loznice prodefilovati učesnici tog međunarodnog moto skupa. Predsednik kluba Čedomir\nAugust 18, 2014 No Comments Podrinje Tomislav Živanović\nU selu Tekeriš kod Loznice u utorak 19. avgusta biće obeležena stogodišnjica Cerske bitke, jedne od najznačajnijih i najvećih pobeda Srpske vojske u Prvom svetskom ratu. Centralna državna ceremonija počinje u 11 sati, kada će kod spomenika Cerskim junacima biti položeni venci i odate visoke državne i vojne počasti, najavio je Centar za kulturu “Vuk Karadžić” u Loznici. Predhodno će biti osvećena Spomen-crkva cerskim junacima na Lipovim\nAugust 14, 2014 No Comments Podrinje Tomislav Živanović\nU Banji Koviljači osam dana nakon poplava, još nijeuklonjeno blato i mulj sa ulica, a nadležne službe apeluju na strpljenje građana. Direktor Komunalnog javnog preduzeća Naš dom Milan Jakšićposredstvom Radio Podrinja pozvao je danas građane da budu strpljivi dovikenda, do kada se očekuje da budu očišćene ulice u Banji Koviljači. On je rekao da će do kraja današnjeg dana bitipokupljeno blato, smeće i kabasti otpadiz Prvomajske ulice, a narednih\nAugust 12, 2014 No Comments Podrinje Tomislav Živanović\nUkinuta vanredna situacija u Loznici\nGradonačelnik Loznice i komandant Gradskog štaba za vanredne situacije Vidoje Petrović ukinuo je danas vanrednu situaciju na teritoriji tog grada, zbog normalizacije stanja, nakon poplava. Vanredna situacija uvedena je u sredu 6. avgusta, zbog posledica nevremana koje je dan ranije zahvatilo loznički kraj. Na područje Loznice u utorak uveče palo je 67 litara vode po kvadratnom metru što je izazvalo lokalne poplave i u Loznici i prigradskih


EU pokreće istragu protiv Fejsbuka\nUvođenje nove funkcije na Fejsbuku, zasnovane na tehnologiji prepoznavanja lica, predmet je istrage koju će sprovesti Evropska unija.\nNaime, iz Fejsbuka su novu funkciju, koja omogućava prepoznavanje lica sa postavljenih fotografija i sugerisanje imena onih koji se na njima nalaze, podrazumevamo omogućila svim korisnicima. Ukoliko korisnici ne žele da se njihovo ime pojavi kao ponuđeno, moraju sami da isključe tu opciju.\nKako nije bilo nikakve posebne najave da je funkcija omogućena globalno, pre par meseci je bila dostupna isključivo korisnicima u Americi, pa većina korisnika nije ni znala da je ona dostupna, različite grupe i kompanije koje se jave zaštitom privatnosti osudile su ovaj postupak Fejsbuka.\nOsuda je stigla i od strane Evropske unije. Žerard Lomel, iz Radne grupe za zaštitu podataka koja okuplja članove iz 27 država članica Evropske unije, rekao je da će se sprovesti istraga kako bi se utvrdilo moguće kršenje zakona.\n"Označavanje ljudi na fotografijama mora biti zasnovano isključivo na njihovom pristanku i ne sme biti podrazumevano aktivirano", rekao je Lomel, naglašavajući da to donosi mnogobrojne rizike za korisnike.


SPEKTAKL U SUBOTU Balkanijada u Areni uvertira pred atletsko prvenstvo Evrope\nPrvenstvo Balkana u atletici biće održano u subotu u Beogradskoj areni i biće poslednja provera atletičara pred dvoransko Evropsko prvenstvo.\n"Da nema prvenstva Evrope, Balkanijada bi bila najveći atletski događaj u Srbiji ove godine, ali je ovako Prvenstvo Balkana pomalo je u senci zbog velikog takmičenja koje nam predstoji", rekao je direktor Atletskog saveza Srbije (ASS) i potpredsednik Balkanske atletske federacije Slobodan Branković.\nBranković je naveo da je Arena spremna da ugosti atletičare iz 16 zemalja Balkana.\n"Sem nekih sitnih stvari koje su ostale da se urade, nema sumnje da će ovo biti jedan od najboljih balkanskih šampionata ikada organizovanih. Atletičari sa Balkana prvi će imati priliku da osete prelepu atletsku stazu na tri i po metara visine", rekao je Branković.\nSrpski atletičar Lazar Anić rekao je da se nada da će odbraniti titulu šampiona Balkana u skoku u dalj.\n"U sjajnoj sam formi, to pokazuju i moji rezultati na poslednja dva-tri takmičenja. Od Balkanijade očekujem da odbranim titulu od prošle godine i da to bude ispit pred Evropsko prvenstvo. Najbolji skakači iz regiona će biti tu", rekao je Anić.\nCeremonija svečanog otvaranja Balkanijade održaće se u subotu u 11.50, a takmičenje će otvoriti predsednik ASS Veselin Jevrosimović, predsednik Balkanske atletske federacije Dobromir Karamarinov i predsednik Skupštine grada Beograda Nikola Nikodijević.\nDvoransko Evropsko prvenstvo održaće se od 3. do 5. marta u Beogradskoj areni.


Naučnici sa Prinstona: Leto neće obuzdati koronu, samo ovo može sprečiti širenje virusa - Naši u svetu\nObjavljeno 21/05/20 u 22:30\nPostoji nekoliko statističkih studija sprovedenih poslednjih meseci, koje su pokazale slabu povezanost klime i korona virusa. U njima je navedeno: što je vlažnije i toplije vreme, manja je verovatnoća širenja virusa.\nU pitanju su, ipak, preliminarni podaci, pa je veza klime i KOVID-19 i dalje u najvećoj meri nepoznata, prenosi Blic Žena.\nIstraživanje naučnika sa Pristona koje je objavljeno u magazinu “Nauka”, ne odbacuje ovu vezu, ali zato naglašava da je uticaj klime na širenje virusa “skroman”, prenosi “Hina”.\n“Naša otkrića pokazuju da će se bez efikasnih mera kontrole virus i dalje širiti i tokom toplijeg ii vlažnijeg vremena koje neće značajnije obuzdati pandemiju”, navodi se u studiji, a Rejčej Bejker sa Pristona je dodaoa: “”Predviđamo da vlažnije i toplije klime u prvoj fazi neće usporiti virus”.\nImunitet važniji od klime\nIako klima, a naročito vlažnost, utiču na širenju ostalih sojeva korona virusa i gripa, autori studije su, kada je reč o KOVID-19, izdvojili drugi značajniji faktor.\n“Primećujemo određen uticaj klime na rasprostranjenost i “tajming” pandemije, ali uopšteno govoreći, virus će nastaviti da se širi jer među stanovništvom nema dovoljno imuniteta”, objasnila je Bejker i navela primere Brazila, Ekvadora ili Australije u kojima toplije vreme nije imalo veći uticaj na virus (Brazil je jedno od svetskih žarišta pandemije).\nBejker je još jednom podvukla: “Čini se da klima ne reguliše širenje virusa”.\nKada će virus postati sezonska bolest\n“Bez mera kontrole ili vakcine, virus će nastaviti da se kreće među velikim delovima svetske populacije i tek će kasnije postati sezonska bolest, i to nakon što se smanji zaliha neizloženih domaćina”, naomenuli su autori studije koji su za potrebe istraživanja uradili nekoliko simulacija o tome kako bi virus mogao da se ponaša u različitim klimatskim uvslovima.\nU svim simulacijama klima je postala faktor tek nakon što su veliki delovi populacije stekli imunitet.\n“Što se u populaciji izgradi više imuniteta, to će uticaj klime na virus rasti. Tek će tada velika pandemija postati sezonska infekcija”, poručila je Bejker.


Sekulić: Nisam siguran da Rusija tretira Srbiju kao prvorazredni prioritet\nPredsednik Srbije Boris Tadić danas je raspustio skupštinu i zakazao vanredne izbore. Naš saradnik, Đorđe Putić, upitao je direktora beogradske novinske agencije Fonet, Zorana Sekulića, kakve šanse po njegovom mišljenju imaju stranke koje se zalažu za približavanje Evropskoj uniji, a kakve one koje se zalažu za približavanje Rusiji?\nSekulić: Stranke koje se zalažu za približavanje Evropsko uniji imaju ozbiljne šanse ukoliko postignu čvrste, jasne, svima vidljive i svima poznate predizborne dogovore. Bilo u formi dogovora o predizbornim koalicijama, bilo u formi dogovora o postizbornim koalicijama. Biračima u Srbiji mora da bude potpuno jasno koja politička grupacija je postigla dogovor o tome da Srbiju, posle izbora, vodi prema Evropskoj uniji. U onoj meri u kojoj ta grupa bude spremna i sposobna da tu poruku pošalje biračkom telu, utoliko su njene šanse za pobedu na izborima veće. U suprotnom, u onoj meri u kojoj ta grupacija bude pokazala biračkom telu da i dalje robuje razlikama, sujetama i ličnim interesima, u toj meri će rasti šanse ove druge grupacije, koja će biti za neku vrstu samoizolacije Srbije i za okretanje leđa Evropskoj uniji.\nGlas Amerike: Ali ta grupacija pati od istih problema kao i prva, zar ne?\nSekulić: Ta grupacija je, ako je suditi prema današnjoj izjavi zamenika predsednika Srpske radikalne stranke Tomislava Nikolića, spremna da Vojislavu Koštunici i njegovoj stranci Demokratskoj stranci Srbije, već sada stavi u izgled moguću postizbornu koaliciju. Nikolić je na konferenciji za novinare rekao da su radikali po treći put spremni da pozovu Koštunicu u postizbornu koaliciju i formiranje vlade. Ja mislim da se ovde prave dva koloseka, koji će ponovo - čak znatno više nego što je to bio slučaj na predsedničkim izborima u januaru - stvoriti u narednih mesec-mesec i po dana, jednu referendumsku atmosferu u Srbiji, jer zapravo ovo nisu obični parlamentarni izbori. To su zaista izbori koji će opredeliti, ako ne dugoročno onda na srednji rok svakako, strateški pravac Srbije. Moje lično ubeđenje je da Srbija, kako god se stvari budu odvijale, ne može da izbegne, čak i protiv svoje volje, uključivanje u Evropsku uniju. Ali pri tom uopšte nije svejedno kada i na koji način će se to desiti. Da li će se desiti u nekoj doglednoj budućnosti ili će se, u slučaju pobede radikala u koaliciji sa Koštunicom i DSS-om, ta stvar odložiti na neodređeno vreme. Dakle, Srbija, opterećena brojnim problemima i unutrašnjim protivrečnostima političke prirode, problemima suvereniteta, problemima nerazumevanja realnosti, problemima sporova sa međunarodnom zajednicom, zaista na ove izbore izlazi sa ogromnim ulogom i od njihovog ishoda zavisi strateški pravac ove zemlje u narednih nekoliko godina.\nGlas Amerike: Osnovno pitanje zbog koga je pala vlada i raspuštena skupština jeste da li u Evropu ići sa Kosovom ili ne. Da li je realna mogućnost da se nađe formula da se zajedno sa Kosovom ide u Evropu?\nSekulić: Koliko je meni poznato, u ovoj fazi integracija u kojoj se Srbija sada nalazi, to pitanje zapravo i nije direktno na dnevnom redu. Čini mi se da je to pitanje otvoreno u Srbiji više iz unutrašnjepolitičkih razloga nego što Brisel traži da se Srbija pozicionira u odnosu na to pitanje. EU pa i međunarodna zajednica u ovom trenutku uopšte i ne traže od Srbije da bira između Evropske unije i priznavanja Kosova. Od Beograda niko i ne traži da prizna realnost na Kosovu. A da li će se i kada, u nekoj kasnijoj fazi evropskih integracija to pitanje otvoriti je posebna tema. Ali Srbija po mom mišljenju ne bi smela da ispusti ovu priliku da nastavi dalje procese evropskih integracija jer, čak ako se u jednom trenutku u budućnosti to pitanje bude otvorilo, pozicija Srbije će u tom slučaju biti neuporedivo povoljnija nego što je to sada. Dakle, mislim da je to pitanje sada na neki način veštački otvoreno kao jedno od centralnih pitanja u Srbiji, iako ja ni na koji način ne želim da dovedem u pitanje opravdano nezadovoljstvo Beograda, bez obzira na to o kojoj političkoj grupaciji je reč, načinom na koji je cela stvar oko nezavisnosti Kosova izvedena.\nGlas Amerike: U slučaju da nacionalističke stranke pobede na izborima i formiraju vladu, kako bi se to odrazilo na život u Srbiji? Ko bi u tom slučaju dobio, a ko izgubio?\nSekulić: Sva je prilika da bi Srbija, u slučaju pobede radikala i narodnjačko-desničarskih grupacija, ušla u jedan interregnum u odnosu na okruženje, u odnosu na međunarodnu zajednicu. Dakle, ušla bi i de facto i de jure u neku vrstu izolacije i samoizolacije. Ne očekujem da će tu biti bilo kakvih sankcija ili drugih poteza međunarodne zajednice nalik onim iz 90-tih godina, ali očekujem da će u tom slučaju na neki način svet, bar privremeno ili bar na neki srednji rok, dići ruke od Srbije i pustiti je da se sama rve sa svojim problemima dok ne iskristališe političku poziciju koj,a bi bila prihvatljiva i partnerska za međunarodnu zajednicu. To će naravno, ako se desi, imati ozbiljne implikacije, ne samo političke nego i ekonomske i socijalne prirode. Srbija je u velikoj ekonomskoj međuzavisnosti - i sa okruženjem i sa Evropskom unijom. Tu je teško zamisliti situaciju u kojoj bi stvari na ravni nekog svakodnevnog života i životnog standarda ljudi mogle da ostanu čak i ovakve kakve jesu. Potpuno je realno očekivati da bi u tom slučaju Srbija bila suočena sa ozbiljnim socijalnim problemima i naravno, ostala bi bez dragocenih stranih investicija i bez mogućnosti da koristi predpristupne fondove Evropske unije.\nGlas Amerike: Kako bi se u tom slučaju ponašala Rusija?\nSekulić: Dugoročno gledano, ta priča sa Rusijom mi je i dalje nejasna. Nisam siguran da Rusija i politički i geostrateški, pa i ekonomski, tretira Srbiju kao neki svoj prvorazredni prioritet, čak ni u regionalnom smislu. Niti mislim da Rusija ovaj region tretira kao neki svoj svetski prioritet. Mislim da je ovaj region, i Srbija u njemu, trenutno od interesa za Rusiju, a politički je od interesa na međunarodnom planu zato što predstavlja neku vrstu ”oglednog dobra“ za to kako bi stvari, sa povećanim ambicijama Rusije na međunarodnoj sceni, mogle da se odvijaju u nekim drugim regionima sveta. Dakle, pitanje je samo do kog trenutka će Rusija voditi ovako čvrstu i tvrdu politiku podržavanja Srbije, jer mislim da će u nekom momentu svakako reći: e, sad nećemo zbog Srbije da otvaramo svetske teme i svetske probleme. Imamo prečih pitanja oko kojih bismo mogli da se sporimo sa glavnim svetskim akterima, nego što je Srbija. Na duge staze bilo bi pogrešno ako bi Srbija igrala samo na kartu Rusije.


Samo što nije: Srbija svakog septembra sklapa sporazum sa Prištinom i priznaje Kosovo - 20.05.2020, Sputnik Srbija\nSeptembar je novi termin koji je specijalni izaslanik Bele kuće za dijalog Beograda i Prištine Ričard Grenel, navodno, najavio za postizanje sporazuma. Ovo nije... 20.05.2020, Sputnik Srbija\nanalize i mišljenja, ričard grenel, priština\n19:10 20.05.2020 (Osveženo: 14:55 30.08.2021)\nZa Stefana Surlića sa Fakulteta političkih nauka postoje dva razloga zbog čega se insistira na „veštačkim rokovima“ za postizanje sporazuma između Beograd i Prištine.\n„Jedan je u skladu sa agendama velikih sila i interesima pojedinih velikih zemalja koje su zainteresovane da se pitanje Kosova finalno reši. Iz tog razloga oni te ’finalne‘ rokove prilagođavaju nekim svojim unutarpolitičkim razlozima. Ako govorimo konkretno o ovom poslednjem roku do septembra, cilj je da se taj sporazum postigne u jeku kampanje za predsedničke izbore u Americi, odnosno, da Tramp to predstavi kao ’jednu u nizu‘ svojih diplomatskih pobeda“, objašnjava Surlić.\nSvakog septembra najava da će Srbija priznati Kosovo\nOn podseća da je i ranije bilo veštačkih rokova, pogotovu u Briselskom dijalogu, kada se govorilo o roku za primenu ZSO, kao i za postizanje finalnog sporazuma o normalizaciji odnosa Beograda i Prištine, ali to se nikada nije desilo.\n„Razlog tome je što se više gledalo šta odgovara silama koje su zainteresovane za taj sporazum, nego samim stranama koje učestvuju u dijalogu i na koje će se taj sporazum odnositi. Drugi razlog je taj što se proglašenje nezavisnosti Kosova tumačilo kao događaj koji će vremenom proizvesti legitimitet, pa će ta nezavisnost biti prihvaćena od većine članica Ujedinjenih nacija. Tako da će Srbiji na kraju preostati da samo prihvati to kao činjenicu“, kaže Surlić.\nMislili su da ćemo prihvatiti nezavisnost\nOno na šta se nije računalo, jeste to da Beograd neće to tek tako pustiti, što je dovelo do velike promene u međunarodnim krugovima, dodaje on.\n„Naprosto, došlo je do spoznaje da bez saglasnosti Srbije finalni sporazum nije moguć niti je moguće obezbeđivanje finalnog statusa Kosova. I zato se nameću veštački rokovi i pokušava se izvršiti pritisak, ne toliko prema Prištini koliko prema Beogradu, kako bi se dala saglasnost za taj finalni sporazum koji bi u interesu velikih sila podrazumevao priznanje Kosova“, dodaje Surlić.\nDragomir Anđelković, politički analitičar, ima sličan stav kao i naš prethodni sagovornik, s tim što dodaje još jedan razlog.\n„Ne treba da se obaziremo na rokove, jer je prošlo vreme kada je Zapad mogao da nam nanese zlo. Zapad je danas dovoljno podeljen da mi više ne možemo da se nađemo u situaciji kao devedesetih, pod sankcijama ili izolacijom. Trebalo bi da težimo što boljim odnosima sa Trampovom Amerikom, jer je ona šansa da izmenimo svoj odnos prema delu Zapada, ali ne treba da zbog američkih izbora žrtvujemo svoje interese“, navodi on.\nAnđelković ističe da nije problem u tome što zapadni centri nemaju spremne raznorazne potencijalne sporazume, već što ti sporazumi ne idu nama u korist, odnosno, kose se sa našim viđenjem stvari na ceo taj proces.


Tehnološki fakultet upisuje 120 studenata, svi na budžetu - JUGPRESS\nTehnološki fakultet upisuje 120 studenata, svi na budžetu\nPrema planu i program koji je usvojen na nastavno naučnom veću i\nodobren od strane resornog ministarstva leskovački Tehnološki fakultet\nće i ove godine upisati 120 studenata.\nSva mesta su budžetska , a student se mogu opredeliti za jedan od tri studijska programa i to\nhemijske tehnologije, prehrambene i tekstilne tehnologije.\nNastava se izvodi po bolonjskoj deklaraciji, svi program su akreditovani, a praktični deo\nnastave izvodi se u savremeno opremljenim kabinetima i laboratorijama.\nPrednost studiranja je i uključivanje u radni process bilo gde u svetu\njer je ova ustanova obrazovanja medjunarodno priznata.\nTehnološki fakultet u Leskovcu, osim teorijskog veliku pažnju poklanja i\npraktičnom radu studenata koji se odvija u savremeno opremljenim\nlaboratorijama i kabinetima.\nDekan ovog fakulteta profesor dr Ljubiša Nikolić kaže da iako uredjaji zadovoljavaju\nsavremene standarde stalno se ulažu napori za nabavku novih i kvalitetnijih.


CEP: Rezolucija o Srbiji je dobar pokazatelj raspoloženja članica EU - Biznis i Finansije\nHome\tVestiPolitika i društvo\tCEP: Rezolucija o Srbiji je dobar pokazatelj raspoloženja članica EU\nby bifadmin 27. januara 2016.\nNacrt rezolucije o Srbiji usaglašen je u Evropskom parlamentu 21. januara, a za njega su glasali gotovo svi poslanici. Ovaj dokument daje priznanje dosadašnjim naporima Srbije na evropskom putu, uz istovremenu poruku da težak zadatak tek predstoji.\n„Rezolucije Evropskog parlamenta nisu pravno obavezujuće, ali imaju veliki politički značaj, budući da se njihove poruke pažljivo čitaju u državama kandidatima. U našem slučaju, one su dodatno značajne jer su dobar pokazatelj na čemu će države članice insistirati u samim pregovorima“, objašnjava Nebojša Lazarević, direktor CEP-a i član Užeg pregovaračkog tima.\nKroz Nacrt rezolucije, ali i amandmane koji će verovatno biti usvojeni, pokreće se veliki broj pitanja kao što su loše sprovođenje zakona, dijalog Beograda i Prištine, sloboda medija, kao i pitanje usklađivanja spoljne politike sa spoljnom politikom Unije, uključujući i odnos prema Rusiji. „Srbija će u potpunosti uskladiti svoju spoljnu politiku, uključujući i politiku prema Rusiji, kada postane država članica, to jest kada bude mogla da utiče na tu spoljnu politiku, dok je stav EU da to mora da se dešava malo brže“, komentariše Lazarević.\nPrijavio se rekordan broj kandidata na četvrti izbor za EY Preduzetnika godine\nPočeo treći ciklus programa “AmChamps – Mladi lideri promena”


Naslovna stranica - Boje\nOvo je primer opisa kategorije proizvoda u okviru primera online prodavnice. Primeri online prodavnica služe iskljucivo za promociju Shopen ecommerce servisa. Ukoliko želite da pokrenete svoju online prodavnicu to možete uciniti na našem zvanicnom veb sajtu www.shopen.com\nMagnolia light - boja za zidove\nNajveći izbor boja\nOvo je primer opisa bloga u okviru primera online prodavnice. Primeri online prodavnica služe iskljucivo za promociju Shopen ecommerce servisa. Ukoliko želite da pokrenete svoju online prodavnicu to možete uciniti na našem zvanicnom veb sajtu www.shopen.com"


Olivera Zekić Danasu: REM nije Vučićev PR, vi ste PR opozicije — БАЛКАНСКИЕ НОВОСТИ\nUpitana da li ovakva reakcija REM-a, koji nije reagovao da gnusne diskvalifikacije oponenata vlasti na televizijama sa nacionalnom frekvencijom, predstavlja PR predsedniku SNS-a, predsednica Saveta REM-a Olivera Zekić ocenjuje da smo se ovakvom vrstom pitanja predstavili kao PR opozicije.\n– Serijal je emitovan tokom izborne kampanje, i samim tim mora da bude predmet našeg interesovanja. Ni na jednoj televiziji, od početka kampanje, do danas, ništa slično nije emitovano. Nije bilo emisije o Mariniki Tepić, Ponošu, Vladeti Jankoviću… U saopštenju smo ukazali na ton, na sliku, na manipulaciju, što nam i jeste posao, a da smo se bavili demantovanjem (na primer apsurdne tvrdnje da je Srbija u poslednjih deset godina osiromašila), ušli bi na teren politike, i moglo bi se reći da nekome radimo PR – navodi Zekić za Danas dodajući da PR „ostaje na nama“, a da će REM nastaviti da radi svoj posao.\nREM je u svom saopštenju povodom emisije „Decenija vlasti“ istakao da je “vrednosna opredeljenost sadržaja u odnosu na Aleksandra Vučića izrazito nepovoljna i obeležena političkom netrpeljivošću i u celini se sastoji od političkih i moralnih diskvalifikacija”, te je na osnovu “tumačenja epizoda kroz širu prizmu značenja koju nudi audio-vizuelna prezentacija sadržaja, odnosno asocijativnim nizom audiovizuelnog izraza sa sopstvenim mataforičkim i simboličkim značenjem, kao i doslednim dramaturškim postupkom”, zaključio da su konkretni sadržaji “učinili više povreda odredbi koje uređuju ponašanje medija”.\nTV N1 je saopštio da činjenice iznete u navedenim emisijama nisu osporene, te da mediji ne smeju da ignorišu činjenice da bi napravili lažnu jednakost između pojedinih lica. Suptilna analiza REM-a, asocijativne ravni i vrednosne opredeljenosti sadržaja, ipak, predstavlja pitanje ukusa i prava na mišljenje, a predmetna emisija nije prekršila niti jedan medijski propis ili primenjivi kodeks. Prema evropskim propisima, kao i propisima Republike Srbije, javno informisanje je slobodno i ne podleže cenzuri, te se ne sme ugrožavati slobodan protok informacija putem medija, kao ni uređivačka autonomija medija. TV N1 će dosledno ostati pri objektivnom i nepristrasnom pristupu, koji predstavlja prepoznatljivu odliku i ponos našeg izveštavanja. Izborne kampanje ne mogu biti izgovor za prekid bavljenja novinarstvom, kada bi, sudeći prema saopštenju REM, mediji trebalo da budu megafoni političkih partija.\nDodatno, sa radošću očekujemo nastup svih političkih aktera u našem programu, uključujući naročito predstavnike vladajućih stranaka, imajući u vidu da su jednaki uslovi za sve učesnike, fer i nepristrasna debata, uz istraživačko novinarstvo – suština naše programske opredeljenosti, zaključio je Uređivački kolegijum N1.\nRusko ministarstvo obrane: ‘Imamo informaciju da je 200 hrvatskih plaćenika stiglo u Ukrajinu’\nAleksić: Prosečna plata od 600 evra velika prevara, većina građana na ivici siromaštva 11.02.2022\nKosovo uvelo sankcije Rusiji 27.02.2022


Goran Puzović posetio opštinu Babušnica – IN info\nGoran Puzović posetio opštinu Babušnica\nGeneralni direktor Javnog vodoprivrednog preduzeća „Srbijavode“, Goran Puzović, sa saradnicima, posetio je opštinu Babušnica i tom prilikom sa predsednicom opštine Ivanom Stojičić, razgovarao o planovina na čišćenju i sanaciji korita reke Lužnice na deonici između sela Gorčinci i Ljuberađa.\nNa sastanku je istaknuto da će na deonici od Babušnice do Ljuberađe na nekoliko lokacija biti saniran neregulisan deo korita reke Lužnice u cilju obezbeđivanja proticajnog profila i smanjenja rizika od mogućih šteta.\nUkupna vrednost planiranih radova je 15 miliona dinara bez PDV-a. Radovi u selu Gorčincu od mosta uzvodno počinju 15. marta. Izvođač radova je firma „HSV“ iz Vlasotinca.\nSastanku su prisustvovali Branko Kujundžić, rukovodilac Tehničkog sektora Vodoprivrednog centra „Morava“ Niš, inžinjer ovog centra Mikan Milenković i direktor preduzeća „HSV“ iz Vlasotinca Nenad Stojković\nNakon sastanka direktor Srbijavode i predsednica opštine Ivana Stojičić, sa saradnicima obišli su lokacije koje treba regulisati.\nprethodnaNovi broj novozaraženih\nsledećaUređenje puteva JP"Direkcija"Gadžin Han


Srpski jezik manjinski u Srbiji?\nSrpski jezik manjinski u Srbiji?\n„Najveći problem su kadrovi“, objašnjava Mihajlović.\n„Nacionalni savet ispunio je sve obaveze, anketirao roditelje i učenike i evidentirao kadrove koji bi mogli da učestvuju u nastavi. Prema broju zaniteresovanih, u osnovnim školama trebalo bi da se otvori oko 360 odeljenja, što je posao za 35 nastavnika. Oni bi bili najpotrebniji na jugu i istoku Srbije i u Vojvodini.“


Otpremnine za viškove 12 bruto plata, u Podgorici neće biti otpuštanja opštinara – Bankar.me\nOctober 5, 2018 Članci, CRNA GORA, MAKRO, SVE VIJESTI Leave a comment\nU Glavnom gradu neće biti otpuštanja opštinara\nNemaju sve opštine problema sa viškom zaposlenih. Iz Glavnog grada je nezvanično Portalu Analitika kazano da u Podgorici neće biti otpuštanja opštinskih službenika.\n“Nijesmo predvidjeli program otpremnina jer kod nas nema problema sa radnom snagom, kao u drugim opstinama. Podgorica stalno raste, formiraju se novi servisi i u principu nemamo prekobrojnih”, rečeno nam je iz Glavnog grada.\nMinistarstvo javne uprave vrši nadzor\nZa kvalitet primjene zakonskih rješenja, posebno iz ugla optimizacije zaposlenih, od bitnog značaja je i sprovođenje nadzora nad njegovom primjenom.\nTakođe, Ministarstvo vrši i inspekcijski nadzor putem upravne inspekcija.Upravni inspektor, kako se navodi u Planu ,posebno vrši nadzor u odnosu na postupak, donošenje i sprovođenje kadrovskog plana; pravilnost i blagovremenost dostavljanja podataka u Centralnu kadrovsku evidenciju i vođenje zbirke dokumenata u vezi sa kadrovskom evidencijom; blagovremenost donošenja i dostavljanja pojedinačnih akata; popunu radnih mjesta u državnim organima i postupak oglašavanja.\nBiće pojačan inspekcijski nadzor\nU budućem periodu se posebno očekuje da pojačan inspekcijski nadzor od Upravne inspekcije u državnim organima u dijelu angažovanja lica po osnovu ugovora o djelu i ugovora o privremenim i povremenim poslovima u skladu sa Zakonom o radu.\nPOJMOVIOtpuštanja posao u javnoj upravi Visak radnika u javnoj upravi\nPrevious Počelo rušenje Zeta filma: Umjesto jednospratnice gradiće se hotel sa pet zvjezdica (video)\nSljedeći Vrijednost dionica grčkih banaka opala na svega pet milijardi eura


Ministar Dačić sa šefovima diplomatija Belorusije, Libana, Trinidad i Tobaga, premijerom Hrvatske i predsednikom Bolivije\nPrvi potpredsednik Vlade Srbije i ministar spoljnih poslova Ivica Dačić imao je, na marginama 72. zasedanja Generalne skupštine Ujedinjenih nacija, bilateralne sastanke sa ministrima spoljnih poslova Belorusije, Trinidada i Tobaga i Libana.\nU razgovoru sa svojim kolegom, ministrom inostranih poslova Belorusije, Vladimirom Makejem obostrano je konstatovano da dve zemlje imaju dobre bilateralne odnose, kao i da postoji prostor za unapređenje saradnje. Ministri su se složili da postoji mogućnost za dalje jačanje ekonomske saradnje.\nMinistar Makej istakao je da, imajući u vidu tradicionalno prijateljske odnose, Srbija može da računa na podršku Belorusije po pitanjima koja su od posebnog značajna za našu zemlju.\nU razgovoru sa ministrom inostranih poslova Trinidada i Tobaga Denisom Mouzesom, ministar Dačić zahvalio je na njihovoj principijelnoj poziciji po pitanju KiM i informisao sagovornika o dijalogu Beograda i Prištine. Naglasio je da Trinidad i Tobago može da računa na podršku Srbije i podestio na program stipendiranja stranih studenata u Srbiji.\nUputio je poziv ministru Mouzesu da poseti Srbiju u narednom periodu. Šef diplomatije Trinidada i Tobaga je podvukao da je pozicija njegove zemlje po pitanju KiM poznata i da se neće menjati.\nNa sastanku sa ministrom inostranih poslova Libana Žibran Basilom, ministri su se složili da Srbija i Liban imaju tradicionalno dobre i prijateljske odnose koje treba negovati i unapređivati.\nMinistar Basil je ukazao na ekonomske probleme sa kojima se Liban suočava i predložio jačanje ekonomske saradnje.\nMinistar Dačić se saglasio i podvukao da postoji značajan prostor za unapređenje saradnje u oblasti ekonomije i pozvao ministra Basila da poseti Srbiju početkom 2018. godine.\nNa marginama zasedanja Generalne skupštine, ministar Dačić imao je i kratke susrete sa predsednikom Višenacionalne Države Bolivije Evom Moralesom i predsednikom Vlade Hrvatske Andrejem Plenkovićem.\nPredsednik Bolivije Morales i ministar Dačić konstatovali su da su odnosi dve zemlje dobri i složili da postoji prostor za produbljivanje i unapređenje saradnje.\nSa predsednikom Vlade Hrvatske razmotreni su bilateralni odnosi dve zemlje, kao i situacija u regionu.


RTCG - Radio Televizija Crne Gore - Nacionalni javni servis :: Ekonomija :: "Ne znamo ništa o arbitraži, nijesmo dali informaciju"\n10. 10. 2021. 11:57 >> 12:01 1\n"Sveti Stefan hoteli" a.d. Budva nemaju nikakva saznanja o tome da je Adriatik propertis pokrenuo postupak pred Arbitražnim sudom u Londonu protiv Crne Gore i demantuju da su oni izvor tih informacija, saopštila je predsjednica Odbora direktora Dragana Kažanegra Stanišić.\nTVCG je juče objavila da je prema izvoru iz hotela Sveti Stefan, tužba stigla u četvrtak i njom se od države Crne Gore potražuje 100 miliona eura odštete, ali i izgubljena dobit za preostali ugovoreni dio zakupa.\n“U vezi sa navodima objavljenim na vašim medijima o pokretanju arbitražnog postupka pred Arbitražnim sudom u Londonu koji je pokrenula kompanija ,,Adriatic Properties“ doo Budva, želim da demantujem informaciju da je "Sveti Stefan hoteli" a.d. Budva dalo obavijestenje da je pokrenut postupak arbitraže u Londonu”, navodi s eu saopštenju.


DINKIĆ: Tadić nije najbolje razumeo šesti princip - Politika - Dnevni list Danas\nPočetna » Politika » DINKIĆ: Tadić nije najbolje razumeo šesti princip\nDINKIĆ: Tadić nije najbolje razumeo šesti princip\nPredsednik G17 Plus Mlađan Dinkić pozvao je Demokratsku stranku i Demokratsku stranku Srbije na svakodnevne razgovore o formiranju nove vlade jer je neophodno da se vlada hitno formira.\n– Ako život ne može da čeka, hajde da napravimo vladu – rekao je Dinkić, parafrazirajući izborni slogan DS.\nPrema njegovim rečima, nije sporno da bi u novoj vladi DS trebalo da pripadne 50 odsto ministarstava. Dinkić je, na stranačkoj konferenciji za novinare, zatražio od predsednika DS Borisa Tadića da se izjasni želi li da bude mandatar za sastav nove vlade ili zajednički kandidat za predsednika Srbije na budućim izborima.\n– Zamislite situaciju u kojoj DS insistira da ima premijera i kandidata za predsednika. Da li mislite da DSS ne bi onda istakao Koštunicu kao kandidata? Šta bi to značilo? Koalicija ulazi u predsedničke izbore sa Tadićem i Koštunicom kao kandidatima, a ko zna, možda bi i Velji Iliću palo na pamet da se kandiduje. Pa, onda nema vlade – rekao je Dinkić, navodeći da se on neće kandidovati na predsedničkim izborima.\nPovodom ocene da je „šesti princip“ za formiranje koalicije besmislen, Dinkić je istakao da Tadić nije najbolje razumeo suštinu i da su i zbog toga neophodni svakodnevni razgovori čelnika stranaka. On juče nije mogao da precizira koja ministarstva u novoj vladi želi njegova stranka.\n– Sa sedam odsto osvojenih glasova imamo pravo da u koaliciji stranka preuzmemo odgovornost za tri resora, ako ostane postojeći broj ministarstava – rekao je Dinkić.\nIz pregovora o vladi, prema njegovoj oceni, valjalo bi izuzeti Narodnu banku i mesto guvernera.


Gradski stadion biće spreman 5. decembra za duel sa šampionom Srbije | (Vesti - 03. 11. 2018) Subotica.com\nGradski stadion biće spreman 5. decembra za duel sa šampionom Srbije\n03.11.2018. u 00:00h\nPrema najavi gradskih čelnika, stadion sa novom travom i atletskom stazom biće spreman polovinom novembra, a očekivana premijera za fudbalere biće 5. decembra kada će "golubovi" dočekati šampiona, Crvenu zvezdu.\nPosle višemesečnih radova, najobimnijim i najzahtevnijim u poslednjih nekoliko decenija, Gradski stadion će u potpunosti biti spreman do 5. decembra (sreda), kada je predviđeno da Spartak dočeka Crvenu zvezdu, u 19. kolu Superlige.\nU prethodnih stotinjak dana zamenjena je trava na glavnom terenu, dok se radovi na izgradnji atletske staze i srodnih atletskih površina privode kraju. Kako najavljuju nadležni, radovi će biti gotovi početkom druge polovine novembra, dok će travi (položenim busenovima) biti potrebne još oko dve nedelje da se u potpunosti "uveže" za podlogu.\nNOVI SEMAFOR NA GLAVNOM TERENU, STARI NA POMOĆNOM\n- Na rebalansu gradskog budžeta izdvojen je novac za postavku novog semafora, dobijenog od Fudbalskog saveza Srbije, dok će postojeći biti preseljen na teren sa veštačkom podlogom, gde najčešće svoje prvenstvene mečeve igraju mlađe kategorije. - kaže Simović\nČlan GV je iskoristio priliku da se zahvali pokrajinskoj Vladi koja je sufinansirala novu travu na glavnom terenu, kao i republičku Vladu - Ministarstvo omladine i sporta, koje je zaslužno za realizaciju projekta izgradnje atletske staze.\nRadovi na Gradskom stadionu, konkretno atletska staza, biće treća od četiri velike investicije koje su obećane na početku mandata nove gradske vlasti. Posle postavljanja reflektora, zamene balona na otvorenom bazenu u Dudovoj šumi, privode se kraju radovi na atletskoj stazi i još je ostao da se reši problem natkrivanja Gradskog klizališta.\n- Što se tiče sportske infrastrukture, polako ali sigurno ostvarujemo obećanja data na početku mandata. Uz podršku Vlade APV, republičkih instanci i naravno inicijalnu podršku lokalne vlasti, na čelu sa gradonačelnikom Bogdanom Labanom, rešavamo problem po problem. Pokrivanje klizališta je još jedan od velikih projekata a taj projekat biće realizovan tokom naredne godine, čime ćemo završiti akciju "Četiri stuba". - ističe Simović\nPored ovih velikih projekata ne treba zaboraviti na klimatizaciju Hale sportova, kao i obnovu sportskih terena na Paliću. Nadležni najavljuju da će se i u budućem periodu nastaviti ulaganje u sportsku infrastrukturu i brigu o mladima.\nRekonstrukcija atletske staze gotova do jeseni, a potom sledi zamena trave\nnemanja simović bogdan laban gradski stadion atletska staza


Francuzi uspešniji – Holandija naredni rival (ponedeljak, 14.00 – RTS 1)\nMuška seniorska reprezentacija Srbije, preptrpela je poraz na startu turnira Evropskih kvalifikacija za OI 2020. u Berlinu. Francuska je danas, u prvom meču u B grupi, u dvorani Maks Šmeling, pobedila Srbiju sa 3:0, po setovima 25:21, 25:21 i 25:22, posle 80 minuta igre.\nIzabranici Slobodana Kovača nisu uspeli da savladaju Francusku u Berlinu, u meču u kome su imali šanse za preokret, ali nisu uspeli da ih iskoriste. Primetna je bila želja odbojkaša Srbije za trijumfom, ali su Francuzi, u izmenjenom sastavu, u ovom trenutku bili uspešniji. Srbija će svoje šanse za plasman u polufinale tražiti sutra protiv Holandije i u sredu protiv Bugarske.\nPosle izjednačene borbe na početku meča, Francuzi su poveli sa 6:4, a zatim i sa 9:5. Smanjila je Srbija na 9:8, a Francuzi poveli sa 12:9. Srbija je stigla do 12:11, a zatim i izjednačila na 13:13. Ponovo su Francuzi poveli sa dva poena razlike – 15:13 i tu prednost održavali do završnice, kada su poveli sa 22:19. Na kraju je bilo 25:21 za prednost Francuske od 1:0.\nU drugom setu Francuska je povela sa 2:1, a Srbija serijom 6:0 stigla do vođstva 7:2. U nastavku, Francuska je smanjila na 9:5, pa 10:7. Usledila je igra poen za poen, da bi Francuzi smanjili na 13:11, pa 14:13, a zatim poveli sa 16:15. Posle tajm – auta Slobodana Kovača, Francuzi su poveli sa 18:15, posle serije 4:0. Uzvratila je Srbija sa dva vezana poena i smanjila na 18:17, ali su Francuzi potom poveli sa 21:18. Vodila je Francuska sa 23:20, a drugi set dobila sa 25:21 za vođstvo od 2:0 u setovima.\nU trećem setu Francuska je povela sa 6:4, a Srbija preokrenula na 7:6. Vodila je Srbija sa poenom prednosti da bi Francuska izjednačila na 13:13. Igralo se ponovo izjednačeno s tim što je Srbija imala minimalnu prednost. Poveli su Francuzi sa 17:16, pa Srbija sa 18:17. Nakon vođstva Srbije od 20:19, Francuska je preokrenula na 22:20, a zatim održavala razliku do konačnih 25:22 za trijumf od 3:0.\nSrbija će sutra igrati protiv Holandije od 14.00 časova, uz direktan prenos na RTS 1. Posle slobodnog dana, Srbija će treći meč u B grupi odigrati u sredu, 8. januara protiv Bugarske od 14.30 časova.\n4. CZE 1 0 1 0:3 0


22.04.2011 / Realnost negira drzavne strategije\nTermin za ultrazvuk dojke tek 2012.\nKragujevac -- I pored značaja preventivnog pregleda dojki, u kragujevačkom Kliničkom centru slobodnih termina za ultrazvučni pregled ima tek u idućoj godini.\nI dok u toj ustanovi tvrde da je preventiva u domenu primarne zaštite, u kragujevačkom Domu zdravlja kažu da za ovu vrstu dijagnostike nemaju potrebnu opremu.\nPacijentkinje iz Kragujevca, ali i Batočine, Rače, Knića, Lapova, pa i Aranđelovca, ultrazvučni pregled dojke na teret zdravstvenog osiguranja mogu obaviti samo u kragujevačkom Kliničkom centru.\nU toj ustanovi kažu da se oni rade samo na jednom aparatu, koji između ostalog služi i za dijagnostiku drugih mekih tkiva. "Statistika govori da je u toku prošle godine odrađeno 6.200 regularnih pregleda u radon vreme, što ako bi računali po danu iznosu 24 pregleda u toku radnog dana", kaže Vanja Đorđević, PR Kliničkog centra Kragujevac.\nMimo liste čekanja primaju se pacijentkinje sa naznakom “hitno”, koje su već na nekom od odeljenja, ali i one koje su spremne da za pregled izdvoje 1.500 dinara.\n"Radno vreme je od 7 do 7 uveče, iza tog radnog vremena naši lekari, naš medicinski tim, ostaje takođe van radnog vremena i radi te, da ih nazovemo, komercijalne preglede", kaže Đorđevićeva.\nLista čekanja za ultrazvuk dojke bila bi znatno kraća, kažu u kragujevačkom Kliničkom centru, kada bi se preventivni pregledi obavljali u ambulantama, kao što je to, kako tvrde, slučaj u drugim gradovima. Međutim, u kragujevačkom Domu zdravlja i pored četiri ultrazvučna aparata i obučenog kadra, preglede dojke ne mogu da obavljaju jer, kako tvrde, nemaju odgovarajuće sonde.\n"Trenutno je takva situacija da se radi samo u Kliničkom centru. Ja mislim da će na radiologiji kod nas početi da se radi, oba radiologa su komepetntna i mogu da rade ove ultrazvučne preglede, i milsim da je pitanje dana kada će početi. Trenutno nemamo sondu i mislim da će taj problem biti rešen", kaže Ivica Magdić iz Doma zdravlja Kragujevac.\nUltrazvučna dijagnostika dojki, naročito značajna kod žena mlađih od 40 godina kojima se ne preporučuje mamografija, na listi je usluga koje zdravstvene ustanove treba da pruže pacijentkinji u roku od 30 dana. Ukoliko se to ne desi, pacijentkinja ima pravo da se pregleda u privatnoj ordinaciji i refundira novac.\nUkoliko zdravstvena ustanova nije u mogućnosti da izvrši pregled u roku od 30 dana, osiguranom licu se izdaje potvrda zbog čega ustanova nije u mogućnosti da pruži tu uslugu i osigurano lice može to da odradi u privatnoj praksi ili drugoj ustanovi gde može to da ostvari, kaže Gojka Jevtović iz RZZO Kragujevac.\nOvakva procedura se, međutim, kako kažu u Zavodu za zdravstveno osiguranje, odnosi na hitne slučajeve i pacijente kod kojih već postoji sumnja na bolest, tako da će preventiva, bar za Kragujevčanke, umesto potrebe do daljeg ostati luksuz.


Miris pečenog kestenja na reci Muri - TU magazin\nMiris pečenog kestenja na reci Muri\nMeštani Graca često u šali kažu da je taj grad interesantniji i više „kul“ od mnogo poznatijeg Beča. On je opušten, ležeran, moderan i u svakom pogledu izuzetan, što svako ko ga poseti rado potvrđuje\nGrac je drugi po veličini grad u Austriji, ima oko 300.000 stanovnika, od čega su 40 hiljada studenti, kojima i duguje svoj mladalački duh i poletnost. Lokalne kafane i barovi smešteni su oko istorijskog jezgra grada koji je perfektno očuvan. U drugom delu grada, smeštenom u okolini univerziteta Karl-Franzens, zapadno od centra, takođe dominira taj nesvakidašnji duh mladosti.\nGrac je poznat po svojoj autentičnoj arhitekturi, preživeo je relativno dobro sve napade tokom Drugog svetskog rata, i sve je u nekom znaku toplog 19. veka, vremenu kada je nauka napredovala rapidno. Šetnja po uličicama centra čini posebno zadovoljstvo, i to je nešto što se preporučuje svakom ko je prvi put u ovom gradu.\nOd znamenitosti kojih ima jako puno, treba izdvojiti zamak Grazer Schlossberg, trg Hauptplatz, muzej savremene umetnosti Kunsthaus, pijacu Kaiser-Josef-Platz, kao i čuveno ostrvo na reci Muri. Posebno je interesantna činjenica da se u Gracu nalazi i muzej posvećen Arnoldu Švarcenegeru, jer je Terminator rođen upravo u ovom gradu.\nDo Graca se lako stiže bilo kojim prevozom, odlično je povezan sa svim gradovima, ali se ipak turistima preporučuje da iskoriste vožnju vozom iz Beča. Ova romantična železnička trasa je pod zaštitom Uneska zbog jedinstvene konstrukcije koju čini 14 tunela i 16 vijadukta. Jesen je idealno doba za posetu Gracu, tada se priroda priprema za zimski odmor, pa su sve boje u skladu sa bojama grada, dok se ulicama širi miris pečenog kestenja.\nPrethodni tekstMali zalogaji, veliko zadovoljstvo\nSledeći tekstProdužen rok za realizaciju zamenskih putovanja


UPOZORENJE IZ IRANA: Čim se ispali prvi metak u Zalivu, nafta ide iznad 100 DOLARA ZA BAREL - Informer\nUPOZORENJE IZ IRANA: Čim se ispali prvi metak u Zalivu, nafta ide iznad 100 DOLARA ZA BAREL\nBilo kakav sukob između Irana i SAD u Persijskom zalivu uticao bi na to da cena nafte skoči iznad 100 dolara za barel, upozorio je danas visoki iranski zvaničnik Jahja Rahim Sahavi.\n- Prvi metak u Persijskom zalivu dovešće do skoka cene nafte iznad 100 dolara za barel što će biti nepodnošljivo za Ameriku, Evropu i američke saveznike kao što su Japan i Južna Koreja - rekao je Sahavi, koji je najviši vojni savetnik iranskog vrhovnog verskog vođe ajatolaha Alija Hameneija.\nKako je dodao, Amerikanci su potpuno svesni činjenice da su njihove oružane snage (u regionu) na distanci koju mogu da pogode iranske rakete, kao i da su sve američke i strane mornaričke snage u Zalivu u dometu raketa zemlja-more Iranske revolucionarne garde.\nPolitička kriza između Irana i SAD dovela je do zaoštravanja situacije u Persijskom zalivu a naročito posle odluke Vašingtona da pošalje udarnu grupu bombardera na čelu sa nosačem aviona Abraham Linkoln kao signal Teheranu, podseća TASS.\n(VIDEO) OPASNO! AMERI SIMULIRALI NAPAD NA IRAN: Vežba bombardera i nosača aviona u Arabijskom moru\nPentagon je ovaj korak okarakterisao kao odgovor na dokaz povećane spremnosti Irana da izvede ofanzivu protiv američkih snaga i interesa SAD.\nIran Persijski zaliv rat pretnja nafta poskupljenje


Ovi poslovi će uvek biti na ceni - B92.NET\nDok se potražnja za nekim poslovima tokom godina pojavljuje i nestaje, neka zanimanja konstantno zahtevaju određeni broj stručnjaka. Predstavljamo vam pet profesija koje će uvek biti potrebne, ali i šta vam je neophodno da biste se njima uspešno bavili.\nIzvor: petak, 11.08.2017. | 11:45\n1. Prodaja i menadžment prodaje\nProdaja je u nekom vidu aktuelna od početka čovečanstva. Njene metode i oblik postojanja menjali su se kroz istoriju, ali bez obzira na sve promene, prodaja je i dalje karakteristična za svako društvo i neophodna je u svakoj poslovnoj branši.\nKomunikacija sa kupcima, predstavljanje proizvoda, prodaja i održavanje odnosa sa klijentima prava su nauka, a današnje tendencije u prodaji izučavaju se u školama širom sveta. Da biste ovladali tajnama prodaje, imate priliku da, bez obzira na dosadašnji smer školovanja, za manje od godinu dana steknete najbolju kombinaciju znanja i veština koje možete da iskoristite odmah potom, a sve to zahvaljujući sertifikovanim programima.\n2. Upravljanje finansijama\nU svakom preduzeću, čime god da se bavi, neko mora da vodi brigu o finansijskom stanju. Uostalom, kako bi drugačije znali da li postižu uspeh ako nema nekog da iskalkuliše odnos uloženog i dobijenog. Kao i prodaja, i finansije će uvek biti aktuelne, zato je ova grana ekonomije uvek na ceni.\nZa bavljenje finansijama treba da poznajete tehnike računovodstva, statistike, analize. Ukoliko imate sklonosti ka računanju i analitici, finansijski menadžment je vaša prilika da obezbedite visoke prihode i siguran posao na duže staze.\n3. Softver development\nDanašnji svet nezamisliv je bez funkcionisanja neke vrste softvera. U svakodnevnom životu zavisite od softvera mnogo više nego što o tome mislite, počev od telefona, računara, pa do veš-mašina, televizora, klima-uređaja i mnogo toga drugog.\nSoftver developeri ranije su morali da prođu dugogodišnje školovanje, dok se danas u ovu profitabilnu oblast može ući i nakon jednogodišnjeg obrazovanja, zahvaljujući praktičnim i konkretnim obukama. Takođe, sve popularniji su i IT kursevi na kojima se uče mnogobrojni načini programiranja, a s obzirom na neophodnost ovih veština, njihova popularnost biće aktuelna i u narednim decenijama.\nIako se o grafičkim dizajnerima kao traženim stručnjacima čuje često tek poslednjih godina, njihova uloga je značajna decenijama unazad. Sve u vezi sa brendiranjem, obradom štampanog materijala, fotografijom, kreiranjem vizuelnih elemenata i mnogim drugim zaslugama je grafičkih dizajnera.\nGrafički dizajneri potrebni su kako velikim kompanijama, tako i srednjim i malim preduzećima, startapovima, raznim udruženjima bez obzira na branšu. Veštine vizuelnog izražavanja i ovladavanje tehničkim alatima iz oblasti dizajna jednostavno je savladati uz kvalitetan program i adekvatne mentore, pa do posla u ovoj traženoj oblasti možete doći i nakon jednogodišnje obuke.\n5. HR menadžment\nIako je tehnologija bila pogubna za mnoga zanimanja, rukovođenje ljudskim resursima biće teško zameniti. Briga o kadru u okviru kompanije je delikatna pozicija od koje zavisi uspešnost čitavog radnog procesa – od regrutacije, izbora i načina rukovođenja zavisiće kvalitet radnika i njihova efikasnost.\nUspešni menadžeri ljudskih resursa izvrsni su u procenjivanju, organizaciji, motivisanju drugih, pregovaranju i upravljanju. Upravo zbog toga kvalitetni programi usavršavanja u oblasti HR-a stavljaju akcenat na ove veštine, obučavajući vas za uspešno vođenje timova i organizaciju kadrova u poslovnom okruženju.\nNikad nije kasno da sebi obezbedite profitabilnu poziciju\nBez obzira na poslove kojima ste se bavili, stečene diplome, godine ili mesto prebivališta, današnje tržište otvoreno je za sve samo ukoliko posedujete savremena upotrebljiva znanja. Poznajući savremeno poslovno okruženje i tendencije u njegovom razvoju, ustanove poput ITAcademy i BusinessAcademy kreirale su jednogodišnje programe za usavršavanje u najtraženijim IT i biznis zanimanjima.\nMogućnost za školovanje dostupna je svima uz opciju online učenja preko Distance Learning platforme. Oni koji su zainteresovani za tradicionalno učenje BusinessAcademy mogu pohađati u Srbiji, Bosni i Hercegovini i Rumuniji, dok ITAcademy, osim u Srbiji i BiH, mogu pohađati u Rumuniji, Ukrajini i Moldaviji, gde ona posluje kao LINKAcademy.\nMeđunarodno priznati sertifikati potvrdiće praktična znanja i veštine koje steknete, te će put do samostalnog biznisa ili budućeg poslodavca biti uveliko lakši. Izaberite program koji vam najviše odgovara i obezbedite sebi profitabilnu poziciju koja će uvek biti sigurna.


Tag / Božidar Đelić / Vesti online\nĐelić odgovorio Vučiću: Uvek sam...\nNisam učestvovao ni u jednoj privatizaciji, izjavio je bivši ministar finansija Božidar Đelić reagujući na reči predsednika Aleksandra Vučića.\nNeka im je bog u pomoći: Đelić "pakuje dug" Ukrajine\nIako se povukao iz javnog života Srbije pre nekoliko godina, bivši ministar finansija Božidar Đelić izgleda nije rekao konačno zbogom Srbiji.\nVučić ima "naporan period": Ide u SAD i Albaniju (još neće u Rusiju), dolazi Merkelova...\nPremijer Aleksandar Vučić izjavio je da se priprema agenda njegovog boravka u SAD i razgovora sa potpredsednikom SAD Džozefom Bajdenom, najavljujući istovremeno da će u Srbiju doći nemačka...\nVučić se ne pita za Đelića\nPredsednik Vlade Srbije Aleksandar Vučić tvrdi da se bivši ministar finansija i potpredsednik srpske Vlade Božidar Đelić neće pitati u vezi sa privatizacijom najprofitabilnije srpske kompanije...\nVučić: Đelić neće prodati Telekom\nPremijer Srbije Aleksandar Vučić izjavio je da bivši ministar i funkcioner DS-a Božidar Đelić sigurno neće biti direktno upleten u privatizaciju Telekoma.\nĐelić prodaje "Telekom"?!\nPrivatizacija "Telekoma" najverovatnije će biti poverena francuskoj kompaniji "Lazard Freres SAS", u čijem sistemu radi i Božidar Đelić, istaknuti funkcioner bivše vlasti demokrata!\nBeograd plaća Pinočeove lobiste\nSrbi treba da uče od Jevreja\nĐelić podneo ostavku u Skupštini i u DS\nČlan rukovodstva Demokratske stranke (DS) Božidar Đelić izjavio je da je danas podneo ostavku na mesto poslanika u Skupštini Srbije i na funkcije u DS-u, jer od srede preuzima dužnost izvršnog...\nĐelić podnosi ostavku u DS\nBožidar Đelić će zbog odlaska na mesto izvršnog direktora investicione banke "Lazard", podneti 31. decembra 2013. godine ostavku na mesto poslanika DS .\n"EU pogubna po srpsku ekonomiju"\nŠef poslaničke grupe Demokratske stranke Srbije (DSS) Slobodan Samardžić izjavio je da vezivanje ekonomskih kretanja Srbije za ekonomiju EU nije perspektivno, jer je Unija pet godina u recesiji,...\nRadulović tera Vučićeve strance\nParalelno sa kampanjom vrha države na privlačenju stranih investicija, odigrava se sukob ministra privrede Saše Radulovića i Agencije za privlačenje stranih investicija i promociju izvoza SIEPA....


Rasim Ljajić podnosi ostavku posle 4. novembra? - Balkanska\nVelike su šanse da potpredsednik Vlade i ministar unutrašnje i spoljne trgovine i telekomunikacija Rasim Ljajić početkom sledeće nedelje podnese ostavku na mestu ministra, saznaje “Blic” od odlično obaveštenog izvora.\nTo će biti, kako napominje naš sagovornik, odgovor lidera SDPS ako nijedna od nadležnih institucija u međuvremenu ne dokumentuje da li ima kriminalnu prošlost ili ne, imajući u vidu da ga je pre dva dana lider SRS Vojislav Šešelj optužio da je “vođa jednog od najjačih narko-kartela u Srbiji”. Posle ovih teških reči na sednici parlamenta i neočekivane reakcije predsednice Skupštine Maje Gojković (“Da li je to istina ili nije, videćemo”), Ljajić nije bio na sednici Vlade, ali je održao sastanak sa najužim krugom ljudi iz stranke.\nKako za “Blic” otkriva jedan od narodnih poslanika koji je prisustvovao tom sastanku, Ljajić će odluku doneti posle izbora za Bošnjčko nacionalno veće koji treba da budu održani u nedelju, 4. novembra.\n– Postoje dve opcije. Prva je da se on i cela naša stranka potpuno sklone iz vladajućih krugova, a druga je da samo on podnese ostavku na mesto ministra, ode iz Nemanjine 11, a da stranka do kraja mandata bude deo vladajuće koalicije i da mi, poslanici, nastavimo da dajemo podršku u Skupštini. Kako sada stvari stoje, Ljajić je trenutno bliži ovoj drugoj opciji, zato što smo izabrani na listi SNS i ne želimo da umanjimo podršku koju je lista dobila od građana – priča sagovornik “Blica”.\n– Lajić smatra da je potpuno jasno da se vladajuća SNS u izborima za BNV priklonila Muameru Zukorliću. Nije teško to zaključiti, s obzirom na to da su u Sandžaku sa mesta direktora javnih preduzeća smenjeni naši ljudi a postavljeni oni koji su bliski bivšem muftiji. Kulminacija svega bila je reakcija Gojkovićeve, koja je svojim rečima i ponašanjem stavila do znanja da ne može da računa na vladajuću stranku, i da je sve to deo šireg plana oko podrške Zukorlića – kaže naš sagovornik.\nKako je “Blic” već pisao, Ljajić je pozvao ministra policije Nebojšu Stefanovića i nadležne službe da iznesu sve podatke o njemu, i o tome da li je uradio bilo šta protivzakonito. Ujedno je optužio Šešelja i Zukorlića da šuruju protiv njega, i najavio da, ako se pokaže ijedna kriminalna delatnost vezana za njega, ni sekund neće biti u Vladi, i da se neće baviti ministarskim i nijednim javnim poslom.\nŠešelj je opužio Ljajića i da je došao samo do četvrte godine Medicinskog fakulteta, a da se onda iznenada pojavio sa “gotovom diplomom”. Na to lider SDPS je podsetio da je u vreme SFRJ fakultet trajao pet, a ne šest godina, i da nije pao nijedan ispit.\n“Ja moram da iznesem lično uverenje da ja zaista u to ne bih mogao da verujem”, rekao je Stefanović u Skupštini Srbije odgovarajući poslanici SRS Vjerici Radeti.\nRadeta je pitala Stefanovića da li ima informaciju za Narodnu skupštinu, a vezano, kako je rekla, za “aferu” potpredsednika Vlade Srbije Rasima Ljajića.\n“Da li ste utvrdili da li je tačno, da li ste preduzeli određene mere? Da li imate dokaze za Ljajića i njegovo učešće u narko-kartelu? Morate da odgovorite na to pitanje”, rekla je Radeta.\n– Nismo još uvek razgovarali, ali kada se bude razgovaralo iznećemo stav. Što se tiče atmosfere u parlamentu, u Skupštini mora da bude mnogo više tolerancije u svakom smislu te reči – ocenila je ona.\nVučić: Staću u zaštitu Ljajića, mada mene niko ne brani kad me napadaju\nTokom dana predsednik Srbije Aleksandar Vučić je izjavio da će stati u zaštitu potpredsednika vlade i ministra Rasima Ljajića, za kojeg su Vojislav Šešelj i Muamer Zukorlić rekli da je vođa narko kartela, jer to nije istina, ali i primetio da njega samog politički saradnici uglavnom ne brane kada ga napadaju.\nUpitan da li će stati u zaštitu Ljajića kada ga Šešelj i Zukorlić optuže da je vođa narko kartela, Vučić je rekao: “Da, hoću. Sve ono što oni nikada nisu radili kada sam ja u pitanju. I mnogi od naših koalicionih partnera. Rasim još i jeste, jeste Vulin i ponekad Dačić, neki drugi nisu nikada, ostali su uglavnom ćutali i sakrivali se”.\nBrnabić: Ljajić je u romingu pa ću ga pozvati čim se vrati\nPosle Vučića oglasila se i predsednica Vlade Srbije Ana Brnabić koja je izjavila da su neverovatne optužbe na račun potpredsednika vlade i ministra Rasima Ljajića, a njegovu prvu reakciju o mogućem odlasku iz vlade smatra emotivnom, te veruje da će on ostati na toj funkciji.\n”Nemam komentar na takve optužbe, neverovatno mi je da bilo ko može da kaže takve optužbe za nekog člana Vlade Srbije”, rekla je Brnabić komentarišući optužbe Vojislava Šešelja da je Ljajić vođa narko kartela.\nPremijerka je rekla je da se nije čula sa Ljajićem jer je van Srbije, ali da će ga pozvati večeras, čim se vrati u Srbiju.\nIzvor: Blic/ Danijela Luković, Agencije, Balkanska\nTags: OSTAVKA, RASIM LJAJIĆ, VOJISLAV ŠEŠELJ


RTCG - Radio Televizija Crne Gore - Nacionalni javni servis :: Ekonomija :: Zainteresovani za ulaganja u digitalizaciju i start up\n22. 10. 2019. 15:01 >> 15:49 1\nCrna Gora je posljednjih godina značajno poboljšala investicioni ambijent, saopštio je njemački ministar ekonomije i energetike Peter Altmaier i dodao da kompanije iz te države imaju interes da investiraju u oblast digitalizacije i sarađuju sa mladim start up-ovima.\nAltmaier je nakon sastanka sa premijerom Duškom Markovićem i potpredsjednikom Vlade za ekonomsku politiku i finansijski sistem, Milutinom Simovićem, kazao da su u Crnoj Gori posljednjih godina ojačali određeni privredni sektori, prije svega turizam.\n"Imamo velik interes da ulažemo i u druge oblasti ekonomije i sarađujemo sa mladim start up-ovima", rekao je Altmaier novivnarima nakon sastanka u Vili Gorica.\nAltmaier je predvodio delegaciju njemačkih poslanika i privrednika koja je doputovala u zvaničnu posjetu Crnoj Gori. Altmaier i Simović su, tokom posjete, potpisali Sporazum o partnerstvu u administraciji između vlada dvije zemlje.\nSimović je saopštio da je potpisivanje tog dokumeenta još jedan jasan dokaz spremnosti Njemačke da sa Crnom Gorom razvija sveobuhvatnu ekonomsku saradnju.\n"Potpisana deklaracija želi unapređenje ekonomskih i trgovinskih odnosa između dvije zemlje sa posebnim akcentom na zaštitu konkurencije, što je najbolji doprinos u stvaranju efektivnog razvoja tržišne ekonomije. Današnja posjeta je priznanje Vladi da je stvorila atrkativan i siguran investicioni ambijent", dodao je Simović.\nPrema njegovim riječima, dobri ekonomski odnosi su najbolja potvrda dobrim političkim i savezničkim odnosima kakvi su upravo odnosi između Crne Gore i Njemačke.\n"U Crnoj Gori očekujemo, želimo i hoćemo da Njemačka bude među najznačajnijim investitorima", poručio je Simović.\nOn je predstavnicima Njemačke predstavio napredak Crne Gore u evropskim integracija.\n"Takođe, izrazili smo i očekivanje da Crna Gora dobije podršku od Njemačke za otvaranje posljednjeg preostalog pregovaračkog poglavlja, a to je Poglavlje 8, koje se odnosi na zaštitu konkurencije", naveo je Simović.\nAltmaier je rekao da Njemačka želi da podrži napredak Crne Gore koji je posljednjih godina ostvaren u dijelu transformacije njene privrede, vladavine prava i osiguravanje tržišne ekonomije.\n"Optimističan sam da ćemo uspjeti da otvorimo i ovo posljednje Poglavlje 8 i zatvorimo sva ostala", poručio je Altmaier.\nOn je kazao da Njemačka želi da i dalje podržava Crnu Goru na putu ulaska u Evropsku uniju (EU), ali da smatra i da sve zemlje regiona Zapadnog Balkana moraju dobiti perspektivu ulaska u EU.\n"U vezi sa tim smo razočarani što Evropski savjet nije odobrio otvaranje pregovora o pristupanju EU Sjeverne Makedonije i Albanije", dodao je Altmaier.\nSimović je, na pitanje da li Njemačka može biti dobar primjer Crnoj Gori kada su u pitanju obnovljivi izvori energije (OIE), odgovorio da je energetska politika Njemačka jasna inspiracija u odnosu na ono što je enegetska politika koja se sprovodi u Crnoj Gori.\n"Crna Gora je opredijeljena za maksimalno korišćenje OIE. Već danas možemo dati dobar primjer da smo u ovoj godini, u periodu od 24. maja do 2. juna, cjelokupune energetske potrebe Crne Gore za sve namjene zadovoljavali iz OIE", precizirao je Simović.\nAltmaier je kazao da je priroda Crnu Goru podarila velikim bogatstvom kada je u pitanju hidroenergija i da se to mora iskoristiti.


Mitsubishi bi mogao da postane suvlasnik Renaulta - Auto Republika\nJapanska kompanija Mitsubishi Corp bi uskoro mogla da investira u kapital Renaulta, što je samo jedan od scenarija osmišljenih kako bi se ojačala poslovna alijansa koja povezuje Nissan, Renaulti i Mitsubzishi Motors, preneli su informaciju medijima dva izvora koja su bliska akterima vesti.\nFrancuski list Les Echos je juče izvestio, pozivajući se na neimenovanog rukovodioca i još jedan anoniman izvor, da bi entitet Mitsubishi Corp, koji poseduje 20% kapitala kompanije Mitsubishi Motors, mogao da pribavi 10% akcija francuskog Renaulta.\nPored ove opcije, ostaje otvorena i mogućnost da se sprovedu planovi restrukturiranja kao i drugi planovi koji predviđaju mere štednje.\nKonačna odluka bi mogla biti doneta u maju, odnosno u terminu kada je najavljeno da će alijansa predstaviti mere koje namerava da sprovede u cilju jačanja zajedničkih aktivnosti i redukciji troškova, poverio se novinarima jedan izvor. Renault nije imao želju da bilo šta komentariše s ovim u vezi.\nNajveći akcionar Mitsubishi Motorsa je drugi proizvođač iz Japana, odnosno Nissan (34%), koji opet poseduje i 15% Renaulta, dok Francuzi zauzvrat drže čak 43% u Nissanu.\ntags: Alijansa mitsubishi nissan renault\nprevious Nove fotografije Peugeota 508 PSE (GALERIJA)\nnext Opel Zafira Life u ulozi minikampera\n13/10/2017 - 22:21


Google neće ispraviti opasnu ranjivost u Androidu pre objavljivanja Android O\nMobilni telefoni, 12.05.2017, 08:30 AM\nMilioni Android smart telefona su u ozbiljnoj opasnosti zbog ranjivosti koja omogućava hakerima da ukradu vaše lozinke, informacije o bankovnom računu, ali i da pomognu ransomwareima da izvuku novac od žrtava.\nMeđutim, to nije jedina loša vest. Još gora od nje da Google neće ispraviti ovaj bezbednosni propust sve do objavljivanja verzije Android O, koja treba da bude objavljena u trećem kvartalu ove godine.\nLoše je i to što milioni korisnika još uvek čekaju proizvođače uređaja za Android N ažuriranje, što znači da će većina korisnika smart telefona i dalje biti žrtve ransomwarea, adwarea i bankarskih trojanaca barem još sledeće godine.\nPrema rečima istraživača iz firme Check Point, koji su otkrili ovaj kritični propust, problem pravi dozvola "SYSTEM_ALERT_WINDOW", koja omogućava aplikacijama da prekriju ekran uređaja i druge aplikacije.\nOvo je ista ona funkcija koja omogućava Facebook Messengeru da se pojavi i "lebdi" na ekranu kada neko želi sa vama da ćaska.\nPočev od Android Marshmallow (verzija 6), koja je objavljena u oktobru 2015., Google je ažurirao svoju politiku tako da po defaultu daje ovu izuzetno ostetljivu dozvolu svim aplikacijama koje su instalirane iz zvanične Googleove Play prodavnice.\nOva funkcija koja omogućava malicioznim aplikacijama da preuzmu ekran uređaja je jedna od najkorišćenijih metoda koje koriste sajber kriminalci i hakeri da bi prevarili korisnike Androida koji postaju žrtve malvera i fišinga.\n"Prema našim saznanjima, 74% ransomwarea, 57% adwarea i 14% bankarskih malvera zloupotrebljava ovu dozvolu", kažu iz Check Pointa.\nGoogle koristi automatizovani skener nazvan Bouncer koji otkriva maliciozne aplikacije i sprečava ih da se pojave u Play prodavnici. Nažalost, poznato je da Google Bouncer nije dovoljan da odbrani prodavnicu od malvera.\nNedavno su istraživači otkrili nekoliko Android aplikacija u Play prodavnici koje sadrže bankarskog trojanca BankBot, koji je zloupotrebio SYSTEM_ALERT_WINDOW dozvolu za prikazivanje prozora iznad login stranica aplikacija banaka da bi ukrao lozinke od žrtava.\nKada je Check Point prijavio ovaj propust, Google je odgovorio da već ima plan da zaštiti korisnike od ove pretnje sledećom verzijom Androida. Ona će doneti novu restriktivnu dozvolu nazvanu TYPE_APPLICATION_OVERLAY, koja onemogućava da se prozori pozicioniraju iznad važnih sistemskih prozora, tako da korisnici mogu da pristupe podešavanjima.\nU međuvremenu, korisnicima se savetuje da budu oprezni sa aplikacijama, čak i ako ih preuzimaju iz Google Play prodavnice.\nDržite se proverenih brendova, i uvek gledajte komentare koje su ostavili drugi korisnici.\nProverite dozvole koje traže aplikacije i instalirajte samo one koje imaju svrsishodne dozvole.


Može li "Parni Valjak" da sruši tradiciju? - Sportske.net\nMože li "Parni Valjak" da sruši tradiciju?\nFudbalski klub Partizan još uvek ne zna za prvenstveni trijumf u Novom Pazaru, zbog čega današnje gostovanje "Parnog Valjka" u gradu na Jošanici ima dodatni značaj.\nĐurđević pod znakom pitanja za Pazar?Superliga poštuje praznik, direktor se pita kako u Evropi igraju za vikendKosan na ceni - Stigla mu još jedna ponuda?Šok terapija u Novom Pazaru pred duel sa Partizanom - Smenjen ''Uške''!Šok terapija u Novom Pazaru pred duel sa Partizanom - Smenjen ''Uške''!\nPoslednje kolo ligaškog dela sezone u domaćem šampionatu donosi nam jako zanimljiv duel u Novom Pazaru gde istoimeni klub dočekuje vicešampiona Srbije i drugoplasiranu ekipu na tabeli.\nPogled na tabelu i forma u kojoj se nalaze dve ekipe jasno ukazuju na to da je Partizan izraziti favorit, ali pređašnja gostovanja crno-belih u Pazaru vode ka preispitivanju takve konstatacije.\nNovi Pazar i Partizan odigrali su pet prvenstvenih utakmica u gradu na Jošanici, a "Parni Valjak", verovali ili ne, još uvek ne zna za pobedu!\nČetiri puta su fudbaleri Partizana remizirali u Novom Pazaru, a 1. avgusta 2015. godine klub iz grada na Jošanici uspeo je da ostvari pobedu nad crno-belima.\nScenario koji priželjuju u Humskoj svakako je onaj viđen 21. septembra 2011. godine kada su crno-beli u Kupu Srbije pregazili Novi Pazar u gostima i slavili sa 3:0.\nNa poslednje dve utakmice u Humskoj crno-beli su bili ubedljivi pa su gosti iz Pazara ispraćeni sa tri, odnosno četiri gola u mreži. Evo kako su izgledala dosadašnja prvenstvena gostovanja Partizana u Novom Pazaru.\n3. mart 2012. godine\n/20' Rašić - 48' Dijara/\n28. april 2013. godine\n/77' Matos - 4' Lazović/\n1. avgust 2015. godine\n/23' Pavlović, 27' i 71' Aškovski - 13' Trujić, 45' Kojić/


Sektor prodaje obilježava rođendan novom investicijom - Elnos Group Elnos Group\nSektor prodaje obilježava rođendan novom investicijom\nU ovoj godini sektor prodaje roba Elnosa BL Banjaluka obilježava lijep jubilej – 25 godina rada i postojanja. Godinama unazad ovaj sektor bilježi konstantan trend rasta, a u godini svog važnog rođendana su započeli realizaciju velike investicije-izgradnju prodajnog centra u Istočnom Sarajevu.\nIzgradnja novog prodajnog centra je naš novi iskorak na veliko tržište, nakon tri godine od početka rada u ovoj regiji.\nNovi objekat prodajnog centra će se prostirati na 1000 metara kvadratnih, na prometnoj lokaciji magistralnog puta Sarajevo-Foča u opštini Istočna Ilidža.\n“Nova investicija je naš način da u ovoj izazovnoj godini pokažemo svoju spremnost da napravimo iskorak. Sam prodajno-izložbeni dio objekta će se prostirati na 300 metara kvadratnih i biće zaokružena cjelina izgrađena u skladu sa najmodernijim trendovima. Centar nastaje na prometnoj lokaciji i posjedovaće funkcionalne karakteristike koje imaju potencijal za novi i ozbiljan poslovni iskorak u ovoj regiji”, rekao je Darko Sladojević, direktor prodaje roba Elnosa BL Banjaluka.\nUprkos teškoj i izazovnoj godini u sektoru prodaje roba očekuju da će ostvariti rezultat planiran prije perioda pandemije i dodaju da su ponosni na svoje radnike koji su pridržavajući se strogih mjera pokazali maksimalan stepen odgovornosti i profesionalizma.\nProdaja roba Elnosa BL Banjaluka je lider na polju prodaje i distribucije elektromaterijala na tržištu BiH. Sa prodajnim centrima u Banjaluci, Doboju, Bijeljini, Prijedoru i Istočnom Sarajevu i snažnom distributivnom mrežom u svim gradovima širom BiH, sektor prodaje drži kurs odličnog poslovanja.\nJedan od pokazatelja ovogodišnjih rezultata je prodaja više od 200.000 komada rasvjetnih tijela, izvora svjetlosti i rasvjete led tehnologije.\nPodsjećamo da prodajni asortiman koji broji više od 8.000 artikala čine proizvodi vodećih domaćih, evropskih i svjetskih proizvođača elektroinstalacionog materijala i opreme.